Šta su nam obećavali, a šta su ispunili srpski političari u 2013? - Grocka Info\nNaslovna Vesti Politika Šta su nam obećavali, a šta su ispunili srpski političari u 2013?\nŠta su nam obećavali, a šta su ispunili srpski političari u 2013?\nPrema statistici Istinomera, u prvom delu godine u javnosti su se najviše eksponirala tri lidera najvećih stranaka tada vladajuće koalicije – Aleksandar Vučić, Ivica Dačić i Mlađan Dinkić. U drugom delu godine, vladajućem dvojcu, Dačiću i Vučiću, po broju ocenjenih izjava na sajtu Istinomera približila se Zorana Mihajlović, ministarka energetike i potpredsednica Srpske napredne stranke.\nRekonstrukcija Vlade Srbije, koja je potrajala tokom celog leta, jasno je podelila političku godinu u Srbiji na dva dela. Prema statistici Istinomera, u prvom delu godine u javnosti su se najviše eksponirala tri lidera najvećih stranaka tada vladajuće koalicije – Aleksandar Vučić, Ivica Dačić i Mlađan Dinkić. Oni su govorili o mnogim temama, davali najviše izjava, dok su ostali bili u njihovoj senci.\nU drugom delu godinu, nakon izlaska iz vlade Ujedinjenih regiona Srbije, njihov lider Mlađan Dinkić nije više u toj grupi, a vladajućem dvojcu, Dačiću i Vučiću, po broju ocenjenih izjava na sajtu Istinomera približila se Zorana Mihajlović, ministarka energetike i potpredsednica Srpske napredne stranke.\nPredstavnici vladajućih stranka više su ocenjivani od opozicije, jer je njihova obećanja moguće proveriti u praksi. U ukupnom zbiru za 2013. godinu i dalje neslavno prvo mesto, sa najvećim brojem negativno ocenjenih izjava, drži sada već bivši ministar saobraćaja Milutin Mrkonjić. Iako od septembra nije član Vlade Srbije, broj njegovih negativno ocenjenih izjava u ovoj godini veći je nego kod ostalih funkcionera. Više pozitivnih ocena u odnosu na negativne ima potpredsednik Vlade i ministar spoljne i unutrašnje trgovine Rasim Ljajić.\nTrend je da su političari mnogo oprezniji u davanju obećanja u odnosu na period od pre nekoliko godina, pa se sve češće može čuti da „ne žele da licitiraju datumima” ili da „neće da govore o rokovima”. Sa jedne strane to može da govori o povećanju odgovornosti za javno izgovorenu reč, ali, sa druge, taj manir je negativan upravo zbog odgovornosti prema građanima, jer samo na osnovu konkretnih izjava građani mogu da prate i mere njihov rad i učinak.\nNa osnovu interesovanja posetilaca sajta (računajući broj čitanja i komentara) Istinomer je izdvojo smo najčitanije izjave u sve tri kategorije (doslednost, istinitost, obećanje).\nIVICA DAČIĆ: “Srbija je ispunila sve svoje obaveze i više ništa ne može da nas spreči da u januaru, ili čak i ranije, počnemo pregovore o pridruživanju sa EU.”(Tanjug, 8. 9. 2013. godine)\nZORANA MIHAJLOVIĆ:”SNS će onog momenta kada dobije poverenje građana i formira Vladu svakako omogućiti niže cene električne energije i to za 20 procenata u odnosu na one koje su danas, odnosno omogućiće cene električne energije koje će biti na nivou od pre ekonomske krize.”(SNS, 10. 8. 2011. godine)\nJORGOVANKA TABAKOVIĆ:”Najavljeno poskupljenje struje od avgusta neće izazvati skok cena. Skuplja struja uključena je u zacrtanu inflaciju NBS-a za ovu godinu, a ona će do oktobra iznositi maksimalnih 5,5 posto.”(Dnevnik, 15. 7. 2013. godine)\nMILAN BAČEVIĆ:”Nikada nisam rekao da će se taj projekat (izgradnja kanala Dunav – Morava – Vardar) realizovati, već samo da to želim.”(Večernje novosti, 14. 3. 2013. godine)\nZORANA MIHAJLOVIĆ:”Kod ‘Srbijagasa’ tražimo da se ispita poslovanje sa prevelikim brojem dobavljača i posredničkim firmama. Moramo da znamo gde je otišao novac.”(Kurir, 14. 9. 2012. godine)\nŽARKO OBRADOVIĆ:”Ne (nema razloga za obaranje male mature)… Oni koji žele da se poništi matura očigledno nisu spremni da se suoče s rezultatima svoje dece, pa traže da se upišu samo na osnovu bodova iz osnovne škole.”(Politika, 23. 6. 2013. godine)\nPrethodni tekstOsnovano udruženje inženjera i tehničara Grocke\nSledeći tekstManje plate u javnom sektoru od Nove godine


Nemačka odustala od daljeg uslovljavanja Srbije : Nadlanu.com\nNemačka odustala od daljeg uslovljavanja Srbije\nObjavljeno 6. sep 2013. / 08:50:42\nKako piše Blic, Nemačku sada interesuje samo Kosovski uslov, a sledeće sedmice bi Beograd i Prištinu trebalo da posete parlamentarci Bundestaga, koji će, kako se navodi, u Srbiju doneti neke pozitivne poruke.\n"Srbija će dobiti predbožićni poklon jer su kancelarka Nemačke Angela Merkrl i njen tim zadovoljni načinom na koji se ispunjava kosovski uslov. Bez obzira na stepen neispunjenosti reformskih uslova ili čak i što nisu adekvatno sankcionisani krivci za paljenje nemačke ambasade, Beograd će 20. decembra moći formalno da počne pregovore jer će 19. ili 20. decembra Evropski savet moći da donese pozitivnu odluku o tačnom datumu", kazao je za Blic izvor blizak vlastima u Berlinu.\nIsti izvor navodi da Berlin neće insistirati na striktnom rasformiranju paralelnih institucija države Srbije do kraja godine i dodaje da su po tom pitanju kriterijumi omekšali i postali realniji. Takođe, više se ne pominje i ugovor o "dobrosusedskim odnosima" koji su pre godinu dana kao uslov postavili nemački parlamentarci, dodaje Blic.\nTom listu je rečeno da će predsatvnici Bundestaga sledeće nedelje stići u Beograd ali i u Prištinu, kako bi preneli pozitivne poruke. Kako se tvrdi, ta poseta znatno će se razlikovati od svih prethodnih kada se u Beograd stizalo sa veoma oštrim kritičkim porukama koje su ostale upamćene po diktiranju "nemačkih uslova" za evropski put Srbije.\n"Političarima u Nemačkoj je potpuno jasno da reforme u Srbiji stoje, sa skepsom gledaju na neka kadrovska rešenja u rekonstruisanom kabinetu premijera Ivice Dačića, ali više na tome neće insistirati. Jedini uslov je Kosovo", kaže za Blic izvor iz diplomatskih krugova.


Dodik o Inckovom zahtjevu: Ukinut ćemo odlikovanja pa ih ponovo vratiti - Vijesti Srpske – Najnovije vijesti iz Republike Srpske\nNaslovna Izdvajamo Dodik o Inckovom zahtjevu: Ukinut ćemo odlikovanja pa ih ponovo vratiti\nDodik o Inckovom zahtjevu: Ukinut ćemo odlikovanja pa ih ponovo vratiti\nGovoreći o zahtjevu Valentina Inzka Narodnoj skupštini Republike Srpske da ponište odlikovanja „ratnim zločincima“, Milorad Dodik je kazao da će, ukoliko to budu morali uraditi, u jednom trenutku, odlikovanja sigurno vratiti.\n„Odlikovanja Republike Srpske su naša stvar i mi ćemo ostati pri našim odlikovanjima. Ako se odlučimo da Inzku pridajemo bilo kakav značaj i ako procijenimo da nešto realno treba učiniti po tom pitanju i Inzko i onaj ko ga nasleđuje mora znati da ćemo ta odlikovanja prvom prilikom ponovo vratiti. Ishod te borbe je na našoj strani nije na njegovoj“, rekao je on.Valentin Inzko je početkom februara dao rok Narodnoj skupštini RS-a da oduzmu odlikovanja data Radovanu Karadžiću, Momčilu Krajišniku i Biljani Plavšić.\nDodik ističe da to nije nešto o čemu on odlučuje jer nije u NSRS, ali smatra da se oduzimanje odlikovanja vjerovatno neće dogoditi, osim privremeno.\n„Inzko nije kredibilan da bilo šta traži, radi se o tipu koji nije konzistentan, da jeste uradio bi nešto da se skinu table sa Vijećnice u Sarajevu. Nema potrebe da ja njemu išta odgovaram, on ostaje mali špekulant, mali politički miš koji uvijek pokušava da malo nešto ugrize“, rekao je Dodik.\nDodik je danas održao konferenciju za medije na kojoj je govorio o različitim temama između ostalog i o posljednjim aktuelnostima vezanim za „mirni razlaz u BiH“.


Završeni razgovori oko utvrđivanja osnovice za obračun plaća za 2019. godinu – SINDIKAT SREDNJEG I VISOKOG OBRAZOVANJA, ODGOJA, NAUKE I KULTURE BOSNE I HERCEGOVINE\nNovembar 15, 2018 Novembar 15, 2018 admin\tOSNOVICA\nU periodu oktobar i novembar vođeni su pregovori oko utvrđivanje osnovice za obračun plaća za 2019 godinu sa Koordinacijom Sindikata koji primaju plaću iz budžeta Kantona Sarajevo i koji predstavljaju 11.000 radnika.\nKoordinaciju Sindikata koji primaju plaću iz budžeta predvodio je predsjednik koordinacije Faruk Bešlić.\nKoordinaciju Sindikata koji primaju plaću iz budžeta Kantona Sarajevo čine:\nSamostalni sindikat državnih službenika i namještenika u organima državne službe, sudskoj vlasti i javnim ustanovama u F BiH- Koordinacija Sarajevo,\nSamostalni sindikat osnovnog obrazovanja i odgoja F BiH- Kantonalni odbor Kantona Sarajevo,\nSindikat srednjeg i visokog obrazovanja, odgoja, nauke i kulture BiH- Kantonalni odbor Kantona Sarajevo,\nSindikat policije Kantona Sarajevo.\nSastanku su prisustvovali i predstavnici Samostalnog sindikata Kantonalnih državnih službenika koji nisu članovi SSSBIH.\nPregovori su vođeni sa delegacijom Vlade Kantona Sarajevo koju je predvodio Adem Zolj, premijer u delegaciju Vlade Kantona Sarajevo sačinjavali su:\nVlada Kantona Sarajevo- Adem Zolj, premijer,\nMinistarstvo finansija, prof.dr. Jasmin Halebić, ministar\nMinistarstvo pravde i uprave Mario Nenadić, ministar,\nMinistarstvo za obrazovanje, nauku i mlade prof.dr. Elvir Kazazović, ministar,\nMinistarstvo kulture i sporta Mirvad Kurić, ministar,\nMinistarstvo za rad , socijalnu politiku, raseljena lica i izbjeglice Amela Dautbegović, ministrica,\nMinistarstvo unutrašnjih poslova Vedran Mulabdić, ministar\nNakon dugih i teških pregovora, gdje su obje pregovaračke strane bile spremne za kompromis., Vlada i predstavnici Sindikata postigli su dogovor da se utvrđuje osnovica za obračun plaća za 2018 godinu u iznosu od 315,00 KM.\n← Zahtjev za stavljanje van snage Pravilnika o stručnom nadzoru, vrednovanju i stručnoj pomoći u predškolskim ustanovama, osnovnim i srednjim školama\nPotpisivanje sporazuma o osnovici za obračun plata za 2019. godinu →


Prvi evroligaški spektakl – Fener stiže u "Arenu" - Admiral Bet SPORT\nPrvi evroligaški spektakl – Fener stiže u "Arenu"\nNemanja Đorđević Posted on 10. oktobra 2019. 12:00 10. oktobra 2019. 10:36\nU četvrtak od 19 časova u "Beogradskoj areni" na programu je prvi evroligaški spektakl.\nGost Crvenoj zvezdi biće jedan od glavnih favorita za titulu prvaka Evrope – turski Fenerbahče.\nSrpski i regionalni šampion nije započeo sezonu na očekivan način, pa posle tri uvodna susreta ima jedan trijumf. Crveno-beli su na otvaranju nove takmičarske godine doživeli potpuno neočekivan poraz, pošto je u četvrtini finala ABA Superkupa bolja bila Primorska (88:82), čime naš tim nije uspeo da odbrani trofej osvojen prošle sezone.\nEkipa Milana Tomića potom je pružila nešto bolju partiju na gostovanju Panatinaikosu (87:82), ali je preveliki broj izgubljenih lopti i olako napravljenih grešaka koštao šanse da stigne do preokreta, odnosno pobede u prvom meču po povratku u elitno društvo.\nKonačno, Zvezda se na premijeri u "Pioniru" revanširala Primorskoj (90:64) za uspešan početak odbrane titule u regionalnom takmičenju\nOpet, evidentno je da stručni štab i dalje traži "dobitnu kombinaciju" kada je u pitanju prva petorka, kao i pravu raspodelu uloga za one igrače koji će tokom sezone imati zadatak da zamene i na pravi način odmene nosioce igre.\nTakođe, ono što je u velikoj meri zabrinulo navijače jesu i igre dva najveća pojačanja – Lorenca i Derika Brauna, a upravo su to dve pozicije na kojima najviše "škripi".\nNekadašnji plejmejker Toronto Reptorsa ostavio je veoma loš utisak u prva dva susreta, iako se mora istaći da je na parketu oba puta proveo svega deset minuta, da bi protiv Primorske bio na nivou sa priprema najavivši prave partije, dok je iskusni krilni centar u nekoliko navrata zakazao u odbrani, bez očekivanog košgeterskog učinka na drugoj strani terena.\nDa je Majkl Odžo još uvek "zelen" za najkvalitetnije takmičenje bilo je jasno posle pet ličnih grešaka za svega osam minuta u dvorani "OAKA", Ognjen Kuzmić i dalje se oporavlja od teške saobraćajne nesreće, a jedino su Džejm Gist i Bili Beron, uz Dejana Davidovca i Stratosa Perperoglua, bili na potrebnom nivou.\nIstovremeno, ni tim Željka Obradovića ne blista na startu nove sezone. Poražen je u borbi za Superkup od najvećeg rivala Anadolu Efesa (79:74) i na startu Evrolige protiv Reala u Madridu (81:77), dok je u nacionalnom šampionatu upisao dve rutinske pobede.\nI u Istanbulu je ovog leta bilo promena – otišli su Erik Grin, Nikolo Meli, Tajler Enis, Sinan Guler i naš Marko Gudurić, ali su zato stigli Nando de Kolo, Derik Vilijams, Leo Vesterman, Vladimir Štimac i Berkaj Candan. Shodno imenima i uloženom novcu, Fenerbahče s pravom može da se nada novom Fajnal-foru i napadu na drugu evropsku titulu u klupskoj istoriji.\nNeće ovaj okršaj previše uticati na dalji razvoj sezona dveju klubova, ali nema sumnje da bi Crvenoj zvezdi trijumf u velikoj meri dao "krila" i potrebno samopouzdanje pred bezbroj teških izazova koji slede.\nTagovi : crvena zvezda, evroliga, fenerbahče, kk crvena zvezda, KKCZ, košarka\nPeruničić objavio spisak za kontrolne mečeve\nMurinjo odbio još jednu ponudu za povratak na posao


Srpske sankcije Belorusiji: Nek nam Lukašenko ne zameri - Vesti - Nedeljnik Vreme\nBivši saveznik iz Minska: Aleksandar Lukašenko\n20. 5. 2022. / 18.30\nSrpske sankcije Belorusiji: Nek nam Lukašenko ne zameri\nSrbija se polako, tiho i neprimetno usaglašava sa spoljnom politikom Evropske unije. Nakon sankcija Viktoru Janukoviču, Vlada Srbije se još u aprilu uskladila sa sankcijama koje je EU uvela režimu u Minsku zbog umešanosti u rat u Ukrajini, samo što se to u prorežimskim medijima ne spominje. Toliko o „principijelnoj“ politici neuvođenja sankcija koja „odoleva pritiscima“ zbog „ličnog sentimenta”, jer je Srbija bila iskusila sankcije Zapada\nSrbija se još u aprilu uskladila sa sankcijama koje je Evropska unija uvela Belorusiji "zbog umešanosti u rusku invaziju na Ukrajinu". Radi se o proširivanju restriktivnih mera Evropske unije protiv režima u Minsku koje su uvedene 2012. godine, prvobitno zbog kršenja principa demokratije, vladavine prava i ljudskih prava pod vlašću predsednika Belorusije Aleksandra Lukašenka.\nDa se Srbija već drugi put usklađuje sa spoljnopolitičkom pozicijom EU po pitanju rata u Ukrajini, javnost Srbije nije saznala iz usta predstavnika vlasti, koji tvrde da odolevaju svim pritiscima i principijelno ne uvode sankcije nikom zbog "ličnog sentimenta" prema sankcijama koje je prošla naša zemlja.\nTo je u petak objavio portal European Western Balkans (EWB) koji navodi da se Srbija usaglasila sa sankcijama kojima zajedno sa EU uvodi restriktivne mere za beloruski finansijski i transportni sistem.\nOvo nije prvi put da Srbija uvodi neke restriktivne mere i svrstava se na stranu EU kada su u pitanju odnosi prema Ukrajini, Rusiji i Belorusiji. Prvi put se to dogodilo, takođe daleko od očiju javnosti, takođe u aprilu mesecu kada je uvela sankcije bivšem predsedniku Ukrajine Viktoru Janukoviču bliskom vlastima u Kremlju.\nŠto se tiče odnosa prema Belorusiji, od 2012. do danas Srbija je ponekad zajedno sa EU osuđivala Lukašenka, ponekada ne. Svakako će ostati zapamćeno da su vlasti u Beogradu neko vreme krile da su osudile zajedno sa EU režim u Minsku zbog snažnog gušenja građanskih protesta protiv izborne krađe. Premijerka Ana Brnabić je tada bila objasnila da je to obavljeno "u okviru sinhronizacije sa spoljnom politikom EU" i izrazila nadu "da nam to Lukašenko neće zameriti".\nIako još uvek nisu uvedene sankcije Rusiji, što Brisel ne krije da od Srbije očekuje, zvanični Beograd bira sa "švedskog stola" raznoraznih sankcija one najmanje štetne po rejting Aleksandra Vučića i Srpske napredne stranke. Ako se uzme u obzir da EU meri nivo usaglašenosti srpske spoljne politike sa evropskom u procentima, čini se da vlasti u Beogradu na sve načine pokušavaju da taj procenat podignu.\nBelorusija: Opozicionar Sergej Tihanovski osuđen na 18 godina robije


AMD oduzeo veliki komad tržišta od Intela u 2019. godini sa novim Ryzen procesorima | Balkan Android\nHome Ostalo Windows PC AMD oduzeo veliki komad tržišta od Intela u 2019. godini sa novim...\nAMD oduzeo veliki komad tržišta od Intela u 2019. godini sa novim Ryzen procesorima\nProtekli period je bio veoma dobar za AMD. Kompanija je zabeležila veliki uspeh sa svojom serijom procesora baziranih na Zen mikroarhitekturi, koji su se pojavili još 2017. godine. Sada, svega dve godine kasnije, AMD je ostvario ogroman tržišni uspeh u segmentu gde zapravo postoje samo Intel i AMD – uspeo je da ostvari 30% tržišnog udela na CPU tržištu.\nOvaj podatak se odnosi na kraj trećeg ovogodišnjeg kvartala, i javnosti ga je predstavio cpubenchmark. Reč je o skoku od čak 70% u odnosu na trenutak kada je familija Ryzen procesora predstavljena javnosti početkom 2017. godine. Prva i druga generacija Zen proizvoda, uključujući Ryzen, Ryzen Pro, Ryzen Threadripper i EPYC, je pomogla da AMD stane na noge i drastično ojača svoje prisustvo na tržištu procesora.\nUspeh je značajniji usled toga što na tržištu postoje samo dva rivala, pa je svaki procenat koji AMD osvoji zapravo uzet od Intel-a. Takođe je veoma važno da je rast konstantan, pa se tako u prvom i drugom kvartalu beleži rast od 18%, odnosno 23%, prema podacima koje je objavio cpubenchmark. No, najbolje je došlo tek nakon toga – pomoću druge i treće generacije Ryzen procesora, AMD je uspeo da nadmaši i ovakve pokazatelje u trećem kvartalu ove godine. Sada imamo situaciju da AMD zauzima otprilike trećinu procesorskog tržišta, i to se desilo prvi put nakon 12 godina. Istovremeno, to pokazuje koliko su AMD Ryzen procesori kvalitetni, budući da je ove godine AMD preuzeo ne samo “performanse za novac”, već i titulu u domenu apsolutnih performansi.\nInformacije koje objavljuje cpubenchmark.net se odnose na procesore koji su u upotrebi, a ne na prodate primerke, što je retko korišćen, a dragocen podatak koji je veoma teško pobiti ili zaobići. Ipak, veoma su bitne informacije i o prodaji, gde stižu nove dobre vesti za AMD. Proteklih nekoliko meseci su Ryzen 7 i Ryzen 9 procesori treće generacije konstantno natprodavali Intel, prema svim dostupnim i relevantnim informacijama koje su dobijane iz maloprodaja širom Evrope i Amerike. Najeklatantniji primer je nemačko tržište, gde je AMD natprodavao Intel u direktnoj prodaji procesora kao komponente koju su entuzijasti posle koristili da kreiraju računare, i to u odnosu od čak 4:1.\nAMD je takođe upravo predstavio dva nova Ryzen procesora, Ryzen 9 3900 i Ryzen 5 3500X, sa kojima nastavlja da vrši značajan pritisak, dok se narednog meseca očekuje 16-jezgarni Ryzen 9 3950X, zajedno sa trećom generacijom Threadripper procesora baziranih na Zen 2 mikroarhitekturi. Uzbuđenje će verovatno d0stići vrhunac tokom predstojeće praznične sezone, kada će AMD verovatno uzeti još više tržišta, budući da veliki Intel i dalje nema jasan odgovor. No, verovatno ni plavi gigant neće sedeti skrštenih ruku, pa će odgovoriti ako ne boljim proizvodima, onda barem nižim cenama postojećih, a neke najave u tom smislu su već krenule.\nAdobe Premiere Pro i After Effects u verziji 14.2 dobijaju dodatno ubrzavanje putem grafičkih kartica


Han: Slučajevi "David i Dženan" neprihvatljivi za državu koja želi u Evropsku uniju\nREAKCIJE Evropski komesar na Twitteru\nPrije tri mjeseca sreo sam roditelje Dragičevića i Memića\nEvropski komesar susjedsku politiku i pregovore o proširenju Johanes Han (Johannes Hahn) komentirao je na svom Twitter nalogu jučerašnje proteste u Sarajevu koji su održani zbog neriješenog slučaja smrti Dženana Memića.\n- Prije tri mjeseca sreo sam se sa roditeljima Davida Dragičevića i Dženana Memića. Jučer su oni i mnogi drugi ljut roditelji i građani mirno demonstrirali u Sarajevu protiv nepravde u Bosni i Hercegovini. Duga odgađanja u pravnim procesima ovih i sličnih slučajeva neprihvatljivi su u državi koja želi biti članica Evropske unije - napisao je Han na Twitteru.\n— Johannes Hahn (@JHahnEU) 30. lipnja 2019.\nPodsjetimo, na platou ispred Narodnog pozorišta u Sarajevu sinoć se okupilo više stotina građana na mirnom protestu "Istina za Dženana". Protestima su prisustvovali i brojni pripadnici grupe "Pravda za Davida", ali i majka ubijenog mladića Suzana Radanović.\nJohannes Hahn Dženan Memić\nJohanes Han za "Avaz": BiH gubi dragocjeno vrijeme na štetu svojih građana


Engleski savez kaznio Vulverhempton : Nadlanu.com\nEngleski savez kaznio Vulverhempton\nVULVERHEMPTON, 18. februara 2010. (Beta-AP) - Engleski fudbalski klub Vilverhempton kažnjen je uslovno sa 25.000 funti, pošto je na prvenstvenoj utakmici protiv Mančester junajteda namerno izveo oslabljeni tim.\nU saopštenju Premijer lige navodi se da će Vulverhempton morati da plati 25.000 funti ako još jednom "ne ispuni obaveze prema ligi i ostalim klubovima", kao što je to učinio na utakmici protiv Mančester junajteda, prošlog decembra.\nTrener Mik Mekarti je za meč protiv Junajteda promenio 10 igrača iz prve postave, u odnosu na utakmicu protiv Totenhema, tri dana ranije, koju su Vulvsi dobili sa 1:0. Vulverhempton je 15. decembra izgubio od Mančestera sa 0:3.\nMekarti je, zatim, na sledećoj utakmici protiv Barnlija vratio devet igrača u tim i Vulvsi su pobedili sa 2:0.\nOn je tada rekao da "samo bira tim koji može da ostvari dobre rezultate".


Stefanović o slučaju „državni udar“: Boško Obradović izmišlja - 12.12.2016, Sputnik Srbija\nPotpredsednik vlade i ministar unutrašnjih poslova Nebojša Stefanović negirao je danas navode predsednika „Dveri“ Boška Obradovića da je MUP prebacio Aleksandra... 12.12.2016, Sputnik Srbija\nvesti, svet, crna gora, nebojša stefanović, boško obradović, aleksandar sinđelić, region\n15:15 12.12.2016 (Osveženo: 03:40 26.08.2021)\n© Tanjug / SAVA RADOVANOIVC Nebojša Stefanović\nSinđelić na slobodi, čuvaju ga policajci\n23 Novembar 2016, 09:15\nMinistar je podvukao da je cela priča izmišljena i da mu se čini da neki ljudi „kada pred spavanje nemaju braću Andersen, izmišljaju bajke koje plasiraju novine“.\n„Ne postoji ništa što može da bude manje tačno. Izvršili smo pregled svih letova pošto je tvrđeno da smo ga prebacili helikopterom u Crnu Goru. Pošto let helikoptera ne zavisi samo od MUP-a, postoji i Kontrola leta, mora da se najavi, a postoji i više struktura koje moraju biti obaveštene. A takvih letova u tom periodu nije bilo“, rekao je Stefanović novinarima na pres-konferenciji.\nStefanović je preneo da je bio samo jedan trenažni let do Čačka u tom periodu.\n23 Novembar 2016, 21:10\n„Svi političari moraju da znaju da je, kada se radi bilo šta po zamolnici druge zemlje, za to nadležno Ministarstvo pravde, koje nije angažovalo nikakve helikoptere“, rekao je Stefanović ponovivši da u izjavi Obradovića nema nijedne tačne reči, a kamoli rečenice.\nOn je izrazio očekivanje da će se Obradović izviniti policiji, MUP-u i građanima, jer je izneo potpuno brutalne neistine kako bi naneo štetu MUP-u.\nStefanović je izrazio žaljenje što neki ljudi policiju, koja danonoćno radu na očuvanju bezbednosti zemlje, koriste i pokušavaju da uvlače u „politički mulj i prljavštinu da bi dobili dva glasa više“.\nObradović je na sednici Skupštine Srbije upitao kako je Sinđelić uhapšen u Srbiji i da li je helikopterom MUP-a isporučen Crnoj Gori.\nAleksandar Sinđelić je jedan od osumnjičenih za pokušaj terorističkih napada u izbornoj noći, 16. oktobra u Crnoj Gori.


Održana konferencija 11 ombudsmanskih institucija – Agencija za elektronske medije Crne Gore\nPočetna > Saopštenja > Održana konferencija 11 ombudsmanskih institucija\nOdržana konferencija 11 ombudsmanskih institucija\nZaštitnik ljudskih prava i sloboda Crne Gore je bio organizator i domaćin skupa 11 ombudsmanskih i institucija srodnog mandata koje su članice Mreže tijela za jednakost jugoistočne Evrope. Konferencija je održana u Podgorici 28. i 29. oktobra.\nSa konferencije je poručeno da su eliminisanje diskriminacije, podsticanje tolerancije i jednakosti među ljudima zajednički izazovi regionalnih ombudsmanskih institucija i tijela za jednakost, koje u suočavanju sa ovim pitanjima mogu računati na dobar zakonodavni okvir, ali im glavni izazov ostaje njegova dosljedna primjena.\nJedan od panela je bio posvećen odnosu medija i tijela za jednakost, te dilemi da li su u pitanju prirodni saveznici ili samo izvor informacija u borbi protiv diskriminacije.\nNa panelu kojim je moderirala Aneta Spaić, dekanka Pravnog fakulteta Univerziteta Crne Gore učestvovali su Mladenka Morović, zamjenica Pravobraniteljice za ravnopravnost spolova Republike Hrvatske, Mirjana Kecman, zamjenica Poverenice za jednakost Republike Srbije, Milan Žugić iz Crnogorske informativne agencije MINA, Milana Bojović, PR Zaštitnika/ce za ljudska prava i slobode Crne Gore i Sunčica Bakić, pomoćnica direktora Agencije za elektronske medije.\nNa panelu je naglašena uloga medija u podsticanju tolerancije i suzbijanju diskriminatornog ponašanja. Zaključeno je da su mediji i tijela za jednakost prirodni saveznici, jer imaju istu misiju i posreduju između institucija i građana.\nSunčica Bakić je rekla da Agencija za elektronske medije svake godine, pored informacija koje se odnose na opštu primjenu zakona, objavi jedan broj informacija i analiza iz šireg korpusa zaštite ljudskih prava i iznijela par podataka iz ovih informacija. Posebno su istaknuti podaci koje se odnose na pristup i zastupljenost u medijima osoba sa invaliditetom, pripadnika romske populacije, pripadnika LGBT zajednice. Rečeno je da predstavnika navedenih grupa praktično nema u medijima ukoliko nije riječ o tematskim prilozima, čime se doprinosi stereotipizacije cijelih zajednica.\nPosebna zabrinutost je iskazana zbog činjenice da je dječji program i sadržaji u kojima se prikazuju djeca u potpunosti neinkluzivan, čime se doprinosi stvaranju novih generacija koje će imati usađene stereotipe.\nBakić je naglasila da kada kada je riječ o medijima i širem kontekstu zaštite ljudskih prava imamo paradoks jer se, sa jedne strane, mediji ne mogu posmatrati izdvojeni od društva. Oni su njegova refleksija, ne mogu biti ni bolji ni gori nego što je društvo u kojem postoje. Sa druge strane od medija se očekuje da budu svojevrsna poluga određenih društvenih promjena, da se odmaknu od svoje osnovne informativne funkcije i preuzmu edukativnu, u širem kontekstu reformatorsku ulogu.\nU tom smislu poručeno je da mediji imaju snagu i kapacitet, mogu biti partner u eliminisanju diskriminacije, podsticanju tolerancije i jednakosti, ali ih moramo osnažiti i pomoći im da preuzmu tu svoju reformatorsku ulogu.\nSaopštenje povodom konferencije Omudsmana


Svet kriptovaluta posebno je dinamičan ovih dana usled uticaja straha od novog soja kovida, najave „zatezanja“ propisa u Indiji, ali i potvrde velike nove ljubavi Rusa\nVodeće svetske kriptovalute zabeležile su ove nedelje pad od tri do čak 18 odsto, nakon što se tržište uzburkalo zbog pojave novog soja virusa kovid-19 otkrivenog u Južnoj Africi.\nDigitalnim valutama ne ide na ruku ni vest iz Indije, gde se privodi kraju usvajanje dugo najavljivanog propisa o zabrani većine kriptovaluta. Zabrana bi trebalo da bude deo propisa o regulaciji zvaničnih digitalnih valuta i mogla bi da se usvoji u zimskom zasedanju parlamenta.\nZagovornicima binarnog novca ostaje za utehu da je pad cene gotovo sigurno privremen, ali i to da je centralna banka Rusije objavila podatke koji ukazuju na entuzijazam tamošnjih investitora prema novim tehnologijama i novom novcu.\nVirus oborio bitkoin\nIako su vodeće digitalne kriptovalute, one sa tržišnom vrednošću većom od 20 milijardi dolara, počele da vraćaju vrednost u poslednja 24 sata, na nedeljnom nivou beleže gubitak 3 - 18 odsto. Ubedljivo najveća valuta, bitkoin, pala je za šest odsto a eterijum je u manjku oko četiri, dok je recimo šesta po kapitalizaciji, kardano, u minusu oko 18 odsto.\n„Anonimno i bezbedno od krađe“: Vlasnici kriptovaluta ove godine „olakšani“ za 10 milijardi dolara\nRusija ne priznaje bitkoin kao sredstvo plaćanja ali razmišlja da oporezuje „rudare“\nAnalitičari ovaj pad bitkoina ispod 55.000 dolara tumače nesigurnošću investitora u to šta sledi sada kada se pojavila navodno još smrtnosnija varijanta koronavirusa. Pad je značajan, jer pre samo dve i po nedelje bitkoin je oborio rekord od 69.000 dolara. Međutim, ovakav pad za ovu valutu ne znači mnogo. Padova je bilo mnogo i ranije ali potom padaju i rekordi u novoj vrednosti.\nZa razliku od vlasnika bitkoina, koji ne moraju mnogo da brinu o „propasti“ digitalnih valuta, za neke druge su brige možda mnogo veće. Pored kovida oni moraju da brinu i o tome šta generalno o kriptovalutama misle vlade pojedinih bitnih zemalja.\nPoslednja koja je zatalasa svetsku javnost je Indija, gde je najavljena zabrana „nekih valuta“. Iako se najavljuje „zabrana svih privatnih digitalnih valuta“ pominje se i izuzetak radi promocije tehnologije blokčejna, koja je u osnovi kriptovaluta, i njene upotrebe. Tim pre što se radi na pravnom i finansijskom okviru da Indija dobije svoju zvaničnu državnu digitalnu valutu koju bi izdala centralna banka RBI.\nNa tržištu očekuju da će trgovanja i dalje biti, samo će berze morati da pruže neke garancije i pristanu na određenu regulaciju, dok će pažnja regulatora biti usmerena na kvalitet onog ko izdaje kriptovalute.\nNajava da je donošenje novog propisa izvesno i da Vlada Indije neće „smekšati“ po pitanju digitalnih valuta je u petak oborila vrednosti kriptovaluta na tamošnjoj berzi. Bitkoin je pao za 13 odsto na platformi WazirX, a šiba inu i dodžkoin više od 15 odsto.\nAli ni ovakav pad i razvoj situacije u Indiji ne brine previše analitičare. Glen Gudman, autor knjige „Kripto trgovac“ (The Crypto Trader) rekao je za BBC da je globalna posledica ovakve odluke Indije mala.\n- Čak i kada je Kina u septembru odlučila da potpuno zabrani kriptovalute, a to je tada bila velika stvar, to nije masakriralo kriptotržište pa neće ni ovo – kaže Gudman.\nRusima ne smeta kripto, naprotiv\nNeke optimističnije vesti iz sveta digitalnih valuta dolaze iz Rusije, gde je centralna banka objavila da je ukupan godišnji obim transakcija u kriptovalutama 2021. ruskih građana iznosila pet milijardi dolara.\nU novom izveštaju o finansijskoj stabilnosti, navedeno je da su Rusi među najaktivnijim učesnicima na svetskom tržištu kriptovaluta.\nCentralna banka konstatuje da postoji izražen entuzijazam investitora za nove tehnologije - blokčejn, pametne ugovore, decentralizovane finansije (DeFi)… mada ona sama ne gleda na to s odobravanjem.\nBanka Rusije ističe da postoje veliki rizici povezane sa kripto industrijom i poručila da će pažljivo pratiti digitalno tržište koje, zasad, ima ograničen uticaj na klasičan finansijski sektora.\n- Brzi rast i široko prihvatanje digitalnih valuta predstavljali bi povećan rizik kako na globalnom nivou, tako i na ruskom finansijskom tržištu - ocenjuje Banka Rusije.\nKrah bitkoina ili zagrevanje pred novi zalet: Kripto tržište u crvenom, da li je ovaj put nešto drugačije\nVeliko poniranje kriptovaluta: Bitkoin pao sedam, eterijum osam odsto u 24 sata\ndigitalne valute kriptovalute bitkoin Indija\n"Ne verujem da je Matej skočio u vodu, osim ako...": "Vampirica" se godinama družila sa Splićaninom i kaže da joj je sumnjiva jedna stvar!\nDečak (2) spasao smrti celu porodicu: Roditelji izgubili čulo mirisa zbog kovida, sin ih upozorio na požar u poslednjem trenutku\n"Pao" prevarant sa Vračara: Dva puta prodao isti stan - bio dobar 400.000 evra!\nU svetu su kriptovalute dobre za Kim Kardašijan, Kučera ili Mesija, a evo zašto "zvezde" u Srbiji o tome ćute


Sedam od deset Evropljana ide na odmor - TU magazin\nNaslovna Turizam Sedam od deset Evropljana ide na odmor\nSedam od deset Evropljana ide na odmor\nPrema istraživanju koje je objavio Euronews, postoji dobar razlog za optimizam kad su međunarodna putovanja i turizam u pitanju\nNovo istraživanje Euronews-a pokazalo je da se turistička industrija nalazi na putu oporavka od posledica pandemije. Sedam od deset Evropljana želi da putuje ove godine, od čega najveći procenat planira da ostane u okviru granica svoje zemlje, dok će manji deo putovati u inostranstvo.\nIstraživanje je sprovedeno u Francuskoj, Italiji, Nemačkoj i Španiji, rezltati su u svakoj zemlji gotovo identični, 70% ispitanika planira putovanja, oko 40% njih planira da ostane u svojoj zemlji, nešto preko 20% planira put u inostranstvo, dok ostali ispitanici nemaju još uvek jasan plan.\nIstraživanje dalje pokazuje da ljudi u Francuskoj, Nemačkoj, Španiji i Italiji nameravaju da putuju bezbedno i “na sigurno”. Četiri od pet ispitanika, što je 80%, spremno je da uzme kovid pasoš za međunarodna putovanja, kako bi putovanje prošlo što jednostavnije.\nPrethodni tekstTuristička saradnja Srbije i Albanije\nSledeći tekstUniforme u hotelima – saveznik u poslovanju


Neće biti samo u Beogradu: Šta će Putin sve raditi u Srbiji - 27.12.2018, Sputnik Srbija\nNeće biti samo u Beogradu: Šta će Putin sve raditi u Srbiji\nPredsednik Rusije Vladimir Putin tokom posete Srbiji, 17. januara, sa svojim srpskim kolegom Aleksandrom Vučićem posetiće Hram Svetog Save na Vračaru, pišu... 27.12.2018, Sputnik Srbija\n07:21 27.12.2018 (Osveženo: 08:07 27.12.2018)\n© Sputnik / Anton Denisov / Uđi u foto-galerijuPratnja Vladimira Putina\nPredsednik Rusije Vladimir Putin tokom posete Srbiji, 17. januara, sa svojim srpskim kolegom Aleksandrom Vučićem posetiće Hram Svetog Save na Vračaru, pišu „Novosti“.\nDetaljni plan posete ruskog zvaničnika još se utvrđuje, a prema informacijama lista, postoji mogućnost da Putin poseti i jedno mesto izvan Beograda.\nJoš se navodi i da Putin priprema potpisivanje najmanje 20 strateških sporazuma sa našom državom, vrednih nekoliko stotina miliona evra, koji se odnose na ulaganja u infrastrukturu, energetski sektor, poljoprivredu, odbrambeni sistem, obrazovanje i turizam.\nMeđu njima bi trebalo da se nađu ugovori o izgradnji železničkih koridora, priključenju Srbije na gasovod „Turski tok“, isporuci tenkova T-72 i protivvazdušnih raketa, izvozu srpskih prehrambenih proizvoda u Rusiju.\nPrema pisanju „Novosti“, neizbežna tema dvojice lidera biće perspektiva dijaloga sa Prištinom i razmatranje mogućnosti da se pregovori okončaju kompromisnim rešenjem.\nŠta je Putin poželeo Vučiću i Srbima za Novu godinu\n26 Decembar 2018, 11:54\nTokom boravka u Beogradu Putin bi, kako se očekuje, trebalo da uruči Vučiću Orden Svetog Aleksandra Nevskog, znamenje koje se prvi put posle 100 godina dodeljuje jednom srpskom državniku. Poslednji koji je dobio to odličje bio je nekadašnji srpski i jugoslovenski premijer Nikola Pašić.\nInače, za ukrašavanje najvećeg pravoslavnog hrama na Balkanu Rusija je Srbiji poklonila više od deset miliona evra, a dvojica lidera dogovoriće nastavak ruske pomoći za potpuno okončanje radova u Hramu tokom 2019. godine, navodi list.\nPutin je već bio u toj svetinji kada mu je patrijarh Irinej uručio Orden Svetog Save Prvog stepena, najviše odlikovanje SPC.\nOn je tada obećao konkretnu pomoć za završetak vračarskog Hrama koji bi trebalo da simbolizuje bliskost dvaju naroda.\nPrvi korak napravila je ruska kompanija „Gaspromnjeft“, zahvaljujući kojoj je postavljen mozaik ispod glavne kupole Hrama.\nUnutrašnje uređenje Hrama na Vračaru, prema okvirnom planu koji bi trebalo da potvrde i predsednici Putin i Vučić, trebalo bi da bude potpuno završeno do kraja sledeće godine.\nSredinom 2019. biće završeni podovi, oltarska apsida i pojedine celine. U ovom stanju Hram Svetog Save dočekaće obeležavanje 800 godina samostalnosti SPC.\nRadovi će zatim biti nastavljeni kako bi početkom 2020. crkva zasijala punim sjajem, pišu „Novosti“.\n08:37Urnebesno saopštenje oslikava stanje stvari u Srbiji: „Javićemo se, dan, dva pre, svakako!“\n08:30Poljski mediji: Rusija izvela "nevidljivu revoluciju" u vojnoj tehnici\n08:14Srbi ne odustaju, specijalci Rosu još uvek tu: Dovezeno još kamiona, blokada duga oko tri kilometra\n07:50Lavrov na sastanku sa Stoltenbergom: Rusija neće u NATO, ne iskušavajte sreću\n07:21Damask zatražio od Turske da hitno povuče vojsku iz Sirije\n07:18Cicipasov trn u oku – Medvedev: „Iznenađen sam“\n07:00Vreme danas: Jutro kišovito, potom razvedravanje


Roma se dogovorila sa vezistom, Parižani bi kao Barsa!? - Sportske.net\nSvi se pribojavaju scenarija sličnom slučaju "Malkom".\nMilan i Roma u borbi za krilnog napadača?Barsa i Sevilja se bore za prvi trofej u sezoni, ovo su startne postave, a pogledajte kako je Leo Mesi dočekan!Roma kvari posao Milanu zbog krilnog igračaBaka na izlaznim vratima Milana, Kutrone pred potpisom!Roma i Marokanac - još nije gotovo!\nVode borbu sa Milanom oko dovođenja krilnog napadača, Kvinsija Promesa, a što se defanzivnog veziste tiče, izgleda da su dogovorili lične uslove sa Stivenom Nzonzijem.\nNzonzi je bio želja Unaja Emerija, ali Arsenal nije uspeo da ga angažuje, pa je Roma ostala usamljena u borbi za potpis ovog fantastičnog igrača.\nKako prenose italijanski mediji, Nzonzi je prihvatio ponudu "Vučice", a ukoliko pređe u Romu, on će zarađivati 3,5 miliona godišnje što je značajno poboljšanje jer trenutno zarađuje dva miliona evra godišnje u Sevilji.\nDvadesetdevetogodišnji igrač želi da napusti Španiju, ali problem je što Sevilja zahteva minimum 35 miliona evra, koliko iznosi otkupna klauzula. Roma je spremna da ponudi 25 miliona, plus razne bonuse.\nSituaciju nimalo ne olakšava ni interesovanje Pari Sen Žermena koji se okrenuo N'Zonziju nakon što je odustao od angažovanja N'Goloa Kantea ovog leta. Prvi kontakti između Parižana i igrača su uspostavljeni, pa bi se vrlo lako moglo desiti da "Vučica" ponovo ostane bez igrača na volšeban način.\nVerovatno će italijanski klub morati da podigne ponudu za par miliona. Imaju vremena do petka, a navijači se nadaju da bi mogli da vide kako Nzonzija, tako i Kvinsija Promesa u njihovom dresu.


RTCG - Radio Televizija Crne Gore - Nacionalni javni servis :: Košarka :: Lebron Džejms MVP lige\n04. 05. 2013. 17:21 >> 17:22 0\nLebron Džejms MVP lige\nLebron Džejms će sjutra četvrti put u karijeri biti proglašen najkorisnijim igračem lige (MVP) i tako se pridružiti velikanima kao što su Majkl Džordan, Bil Rasel, Karim Abdul-Džabar i Vilt Čembrlen, koji su najmanje toliko puta osvajali ovu nagradu, prenose američki mediji.\nAs Majamija će odbraniti trofej koji mu je pripao i prošle godine u kojoj je predvodio Hit do titule.„Zaslužio je to. Imao je još bolju sezonu nego prethodne dvije. Mnogi su mislili da ne može bolje od toga, ali je Džejms dokazao da je sposoban da pomjera granice“, rekao je trener tima sa Floride Erik Spoelstra\nJedan od najboljih igrača svih vremena je u regularnom dijelu tekuće sezone imao učinak od 26,8 poena, 8 skokova, 7,3 asistencije, 1,7 ukradenih lopti i jednu blokadu u prosjeku po utakmici. U svakoj od kategorija: poeni, asistencije, ukradene lopte i procenat šuta kotiran je među prvih deset igrača u ligi.\n"Kralju" će nagrada biti uručena iz ruku komesara NBA Dejvida Šterna prije početka prve utakmice polufinalne serije protiv Bruklina ili Čikaga.\nlebron džejms majkl džordan MVP lige\n"Nijesam mislio da ću biti NBA igrač, a ne MVP"\nDžordanov prvi susret s drogiranim saigračima\nDžordan među 1.500 najbogatijih


Prvi Tekvondo Grend Slem – Nagradni fond 760.000$ – Sport\nTekvondo se probija novcem – Milica na turniru od 760.000$\nSvetska šampionka u tekvondou Milica Mandić učestvovaće u subotu u prvom izdanju Grend slem šampionske serije, u kineskom gradu Vusi.\nMandićeva će se boriti za prestižnu titulu i vrednu novčanu nagradu od 70.000 dolara. Ukupan nagradni fond turnira je 760.000$.\nTurnir okuplja 12 najboljih u određenoj katagoriji, takmičar(k)e koji su osvojili olimpijsku medalju, svetsku ili Gran pri titulu, ali i one koji su svoje mesto izborili preko kvalifikacionog turnira i specijalno dodeljenje karte.\nGrend slem serija će imati osam turnira na nivou kalendarske godine, a svaki turnir će obuhvatati samo jednu kategoriju u obe konkurencije.\nNovi turnir kreiran je kako bi podigao profesionalni i komercijalni nivo sporta i privukao veću medijsku pažnju. Uveden je visok nagradi fond – pobednik odnosi 70.000 dolara, drugo mesto vredno je 20.000, dok trećeplasirani osvaja 5.000 dolara.\nU januaru (27) na programu je timsko takmičenje, a Srbiju će uz Mandićevu predstavljati Tijana Bogdanović i Vanja Stanković.\nBorilački sportovigrend, Milica, slem, tekvondo, vusi


Sama činjenica da su i Ministarstvo pravde, koje je predlagač Zakona o zaštiti podataka o ličnosti ("Sl. glasnik RS", br. 87/2018 - dalje: Zakon), kao i dve trećine ministarstva, među desetinama hiljada pravnih subjekata koje Povereniku nisu dostavile podatke o licu zaduženom za zaštitu podataka o ličnosti, govori u prilog tome da nismo spremni za primenu tog Zakona i da ga je trebalo odložiti. Ovo je izjavio je Poverenik za informacije od javnog značaja Milan Marinović, koji je svojevremeno tražio da se primena ovog Zakona odloži do 2020.\n"Sporno je da gotovo niko na koga se Zakon odnosi nije spreman za njegovu primenu", izjavio je Marinović, potvrdivši da je Zakon donet tako što smo preveli neke evropske direktive i pretočili ih u zakon koji mnogima nije jasan.\n"Čak i pravnik sa iskustvom treba da se pomuči u njegovom tumačenju, a Zakon treba da služi građanima čiji se podaci obrađuju, a to je nemoguće", ocenio je on.\nKomentarišući slučaj iz Medveđe gde su službenici Crvenog krsta političkim strankama ustupili podatke o korisnicima socijalne pomoći, koje su stranke obrađivale i koristile tokom izborne kampanje, Marinović je saopštio da je, po njegovom nalogu, izvršen postupak nadzora i da je u toku pisanje prekršajnih prijava protiv lica iz Crvenog krsta Medveđa, koja su prekršila Zakon.\nOn je apelovao na građane da dobro razmisle kome daju lične podatke, jer o tome sami odlučuju, da ne bi bili zloupotrebljeni.


analiza Arhive – Stranica 2 od 2 – Crno-bela Nostalgija\nPovodom odluke FSS da se finale Kupa Srbije za sezonu 2017/18 između Partizana i Mladosti iz Lučana igra u Surdulici, tek nekoliko medija se ovlaš i indirektno dotaklo ove sumanute odluke. Niko od “mainstream” medija nije dublje ušao u svu pogubnost ove nakaradne odluke, pa će ovaj tekst biti u tom pravcu, da se osvetli i tradicija kup takmičenja …\nNikada nije postojala namera da se na blogu bavimo i ovim temama, ali sraman tretman Partizana u medijima, koji traje već decenijama a svoju kulminaciju doživljava u poslednje vreme, prosto priziva ovakav tekst. Ako pojedini samozvani “medijski poslenici” brutalno zloupotrebljavaju profesiju i mogućnost da njihove opservacije čitaju hiljade ljudi, ako godinama i decenijama nekažnjeno truju medijski prostor, obmanjuju javnost, …\nPar komentara mojih prijatelja na društvenim mrežama, posle utakmice Budućnosti i Partizana, podsetili su me na to da odavno želim da na ovom mestu napišem nešto na račun famozne regionalne lige. Te lige, koju većina ljubitelja fudbala iz Srbije priziva već godinama, ali ona nikako da se desi. Ovaj post nije nikakva rasprava sa stanovištima mojih prijatelja i ostalih …\nNas nekoliko drugara, koji stojimo iza ovog bloga, odlučili smo da napišemo i jedan ovakav tekst, koji donekle odudara od tematike bloga, ali nije baš ni daleko od nje. Odmah da razjasnimo da ovim tekstom ne pokušavamo da budemo ni glasnogovornici kluba ili organizovanih navijača, niti da pozivamo na nekakve ,,mobilizacije”, već pišemo kao obični i višedecenijski navijači. Još …\n- 8. maja 2017. 29. maja 2019.\nSvedoci smo verovatno najneregularnijeg takmičenja od kako se na teritoriji Srbije kotrlja fudbalska lopta. Kao odgovor na rekordnih 12 penala na 34 odigrane prvenstvene utakmice, kao i šest utakmica na kojima su ,,otvarali” protivnike koji su ostajali sa igračem manje na terenu, navijači fudbalskog kluba iz komšiluka najčešće pominju ,,Tadićeve rukave” (?!) i ,,Toletove titule”, ciljajući valjda na niz …


Počela vakcinacija trećom dozom u Prihvatnom centru Duje – Radio Gračanica\nNaslovna/Događaji/Počela vakcinacija trećom dozom u Prihvatnom centru Duje\nU Prihvatnom centaru “Duje” smješteno je oko 436 korisnika sa područja cjele BiH. Oni su uglavnom vakcinisani prvom i drugom dozom protiv korona virusa, a u skladu sa prioritetima i preporukama.\n-Oko 230 korisnika planirano je za treću dozu,zato što je protek vremena od 6 mjeseci nakon druge vakcinacije, i oni su stekli uslove po preporuci struke, da se mogu vakcinisati – kazao je Sefir Halilović, pomoćnik direktora Prihvatnog centra Duje.\nOd početka pojave pandemije korona virusa, pa do danas kažu da su imali ukupno 19 osoba koje su bile u izolaciji.\n–Sa 22. decembrom prošle godine završena je zadnja izolacija, sve to je rađeno u suradnji sa Centrima za socijalni rad, koji su smjestili korisnike kod nas , i gdje smo u dogovoru s njima uradili imunizaciju, ukopno 402 korisnika i uposlenika su vakcinisani prvom i drugom dozom – navodi Sefir Halilović, pomoćnik direktora Prihvatnog centra Duje.\nU sledećoj sedmici planirano je i vakcinisanje prvom dozom novih korisnika i uposlenika kazali su iz Prihvatnog centra Duje, a proces vakcinacije realizuje se u saradnji sa Zavodom za javno zdravstvo TK i higijensko – epidemiološkom službom Doma zdravlja u Doboj Istoku.


BRITANSKA LEKARKA: Vakcine su oslonac čitave farmaceutske industrije | WebTribune\nHome ŽIVOT BRITANSKA LEKARKA: Vakcine su oslonac čitave farmaceutske industrije\nU novom intervjuu sa Majkom Adamsom na CounterThink-u, dr Suzan Hamfiz govori sve, otkrivajući najveće tajne industrije vakcina, i još mnogo toga.\nHafrizova, doktor medicine i autor “Razrešavanje iluzija: Bolesti, vakcine i zaboravljena istorija,“ bila je visoko cenjeni neurolog – pre nego što je promenila brzinu i usmerila se na razotkrivanje vakcina i CDC-a (Centar za kontrolu bolesti) po pitanju njihovih prevara.\nDr Hamfriz kaže da joj je dr Šeri Tenpeni pokazala da su vakcine bile “oslonac čitave farmaceutske industrije.“\n“Oni drže ljude bolesnim i to je ono što je toliko profitabilno,“ rekla joj je Tenpeni. Hamfrizova kaže da kada joj je administracija bolnice u kojoj je radila rekla da neželjeni događaji kojima je svedočila svojim očima nisu bili stvarni, ona je bila podstkanuta da samostalno zađe dublje u stvari o vakcinama.\nTi neželjeni događaji, kaže Hamfizova, uključivali su pacijente koji su iznenada razvili bubrežnu insuficijenciju u roku od 24 sata od vakcinacije. Administratori bolnice su joj rekli da se nešto jednostavno desilo, što ju je navelo da pogleda šta se zapravo nalazi u vakcinama.\nDoktorka kaže da veruje da upale izazvane imunizacijom predstavljaju izvor ovih vrsta bubrežnih problema, naglašavajući da su bubrezi prilično osetljivi organi.\nAdams tvrdi da zapaljenje, koje je povezano sa vakcinama, po dizajnu ukazuje na katalizatore – sastojke koji su dodati vakcinama kako bi “zapalili“ imuni sistem – kao ključni doprinos početka zapaljenja. Katalizatori aluminijuma stoje iza mnogih efekta bolesti.\nHamfrizova napominje da čak i vakcine bez aluminijuma, kao što je vakcina protiv gripa, mogu predstavljati ozbiljan rizik. Ona ističe da vakcina protiv gripa sadrži živu – toksičan težak metal koji takođe može izazvati upalu. Ona kaže da zaista bilo koji organ može biti meta upale.\nAdams ističe da su bolesti srca, Alchajmerova bolest, rak i drugi problemi povezani sa zapaljenjem.\n“Ono što moramo da razumemo ovde,“ rekao je Hamfriz, “jeste da se zapaljenje odvija u celom telu, ali neki organi su osetljiviji od drugih.“\nMozak i bubrezi su posebno osetljivi u odnosu na organ kao što je srce. Hamfrizova kaže da su vakcine “nespretne supstance“ koje su više “veštičja mešavina“ nego naučna medicina.\n“Psihoza imunološkog sistema“ je termin Hamfrizove za ono što se dešava nakon što se ova “veštičja medicina“ ubrizga u ljudsko telo. Inflamatorni odgovor tela nije jedina stvar koja je van kontrole tokom vremena posle vakcinacije, kaže ona – postoje i druge reakcije koje se dešavaju i koje se “ne mogu ni izmeriti.“\n“Krajnji rezultat je da se tamo dešava nešto što ne bi trebalo da se dešava,“ rekla je Hamfrizova.\nKao što su istakli Hamfrizova i Adams, CDC (Centar za kontrolu bolesti) je sjajan u pokušaju da ljudima proda vakcine – dok krije stvarne podatke o njihovoj bezbednosti i efikasnosti. Ne tako davno, ova agencija je bila u žiži zbog bukvalnog uništavanja dokaza koji povezuju vakcine sa autizmom.\nNaravno, CDC takođe navodno poseduje 56 vakcina, za šta Adams kaže da je “težak sukob interesa.“ Međutim, pored odbijanja CDC-a da prizna dobru nauku i prestane da krije istinu, još uvek postoje tamnije sile u igri.\nHamfrizova je dodala da je glavni problem to što postoji direktiva za prisiljavanje javnosti na vakcinaciju a što je veoma zabrinjavajuće – naročito kada se uzme u obzir regresivna priroda rukovodećih tela. Farmaceutska industrija je na putu za “potpunu dominaciju“ uz nikakvo protivljenje vlade.


DPS pokušava da zavara tragove milionskih finansijskih malverzacija\nObjavljeno sreda, 04 jun 2014 14:04\nNakon saopštenja OO DPS Berane koje smo juče objavili saopštenjem za javnost se oglasila i Koalicija „Zdravo Berane“. Proslijeđeno saopštenje „Espona“ integralno objavljuje, kao i fotografije koje su nam uputili iz te koalicije.\nSaopštenjima u kojima ukazuje na problem odlaganja otpada u Beranama, DPS pokušava da zavara tragove milionskih finanskih malverzacija kojima su Opština Berane i svi njeni građani oštećeni, a razvojne mogućnosti umanjene na duži vremenski rok. Desetogodišnje ignorisanje ekoloških progleda grada je naglo prekinuto onog trenutka kada su prekinuti tokovi novca kojima je finansiran boljitak pojedinaca iz vrha sadašnje opozicije. Tako da naglo buđenje ekološke svijesti kod rukovodstva DPS pripisujemo nedostatku mirisa novca kojim je godinama ublažavana njihova duševna bol zbog lošeg stanja u kome se grad nalazi.\nTako se odjednom pojavila zabrinutost i za rješavanje problema komunalnog otpada, iako su sadašnji opozicionari imali osam godina i podršku svih državnih institucija da trajno riješe problem. Kako su taj problem riješili, najbolje govori odluka Vlade Crne Gore, čiji je premijer iz DPS, da se zabrani odlaganje otpada na Vasovim vodama, na lokaciji protiv koje je DPS Berana bio 2005, ali za koju je uredno glasao punih osam godina, od 2006. do 2014. Koalicija Zdravo Berane je i iz opozicionih klupa smatrala, a posebno sada sa pozicije lokalne vlasti, da su Vasove vode završena priča što se tiče odlaganja, te da nam predstoji sanacija najveće crne ekološke tačke u opštini i šire.\nPostavljeno je pitanje zdravlja građana u dvije stambene zgrade nadomak Lima, iako je upravo prošla garnitura izdala građevinske dozvole za izgradnju stambenih objekata na zemljištu na kome je prethodno više decenija odlagan neselektovani otpad, uključujući medicinski i druge vrste opasnog otpada.\nS obzirom da su trajno ugrozili zdravlje građana praveći sumnjiv dogovor da se zgrade podižu na bivšem smetlištu, potpuno neiskreno zvuči briga za zdravlje tih stanara zbog paljenja drvnog otpada koji je sakupljen čišćenjem gradskih zelenih površina.\nPriča o gradu zatrpanom smećem je takođe izvučena iz prošlosti, s obzirom da je slika grada zatrpanog smećem trajala sve do aprila ove godine, dok je komunalnim preduzećem upravljao DPS. Na fotografiji se jasno vidi kako su izgledali kontejneri krajem marta 2014, a kako izgledaju danas.\nGrad se dakle čisti, iako je pred nama dugoročno rješavanje problema. U tom smislu je lokalna uprava zajedno sa Komunalnim preduzećem već preduzela određene korake. Otpad se odvozi na deponiju u Podgoricu, iako postoje pritisci da se taj odvoz zaustavi. Na žalost, pritisci ne dolaze iz Podgorice, nego iz Berana, tačnije iz vrha lokalnog DPS, koji po svaku cijenu želi da spriječi trajno rješavanje problema. Ovaj odnos lokalnog DPS prema svojim sugrađanima, među kojima su značajan dio i njihovi glasači, najbolje pokazuje koliko oni stvarno vole svoj grad i koliko poštuju svoje biračko tijelo.\nOpština Berane priprema plan lokalnog upravljanja otpadom i taj plan će realizovati uprkos sistemskim opstrukcijama dirigovanim iz iz vrha lokalne opozicije.\nPlan upravljanja otpadom će uključivati odluku o selektovanju otpada i nalaženje privremene lokacije za odlaganje. Sadašnja lokacija, koju visoki funkcioneri lokalnog DPS, naoružani fotoaparatima svakodnevno obilaze, nije ni deponija, niti smetlište. Radi se o lokaciji za pretovar sakupljenog otpada u veće kamione, kako bi se smanjili troškovi prevoza. To je domaćinski pristup upravljanja budžetom koji se drastično razlikuje od nekontrolisanog trošenja novca poreskih obveznika, a što je bila praksa koju je uvela prethodna vlast.\nKonačna lokacija se ne može utvrditi preko noći. Bez poštovanja zakona i konsultacija sa građanima Beranama. Zbog toga će se obaviti razgovor sa stanovnicima svih MZ na čijoj teritoriji se nalaze potencijalne lokacije. Osim građana, u proces nalaženja lokacije su pozvani i predstavnici nadležnih ministarstava i organizacija civilnog društva koje se bave životnom sredinom.\nOvaj proces nije ni lak, ali smo se uhvatili u koštac sa njim i dovešćemo ga do kraja, uprkos politikantskim opstrukcijama manje grupe naših sugrađana koji sabotiraju proces samo zbog gubitka privilegija koje su imali u prethodnom periodu, navodi se u saopštenju Koalicije „Zdravo Berane“.


Kategorija: Društvo-Novi Bečej\tDatum kreiranja utorak, 15 avgust 2017 22:54\tDatum objavljivanja\tAutor : WEBINFO\nU utorak, 15. avgusta, svečano je otvorena suvenirnica Turstičke organizacije na tiskom keju. Kao što je poznato, suvenirnica koja će istovremeno biti i turistički infocentar, nalazi se na samom početku keja gde se nekada nalazila i sama Turistička organizacija.\nSaša Dujin, direktor Turističke organizacije opštine Novi Bečej, objasnio nam je kako je došlo do renoviranja i prenamene ovog objekta: “Kada sam došao na mesto direktora, procenio sam da je ovaj objekat tesan da se u njemu vrši prodaja i da se u njemu obavljaju redovne aktivnosti kancelarije. Same kancelarije smo preselili u upravne prostorije nekadašnjeg radija, a ovo smo renovirali tako da to bude jedan pristojan objekat u kom će se radnici dobro osećati i gde neće biti zimi hladno, gde će leti biti taman kako prija i gde će turisti moći dobro da se osećaju”. Dujin je dodao i da je jedna od novina koje od danas postaju deo turističke ponude naše opštine i postojanje lokalnih turističkih vodiča koji su u maju prošli obuku za taj posao, a danas su im uručeni i sertifikati kojima se to i potvrđuje. “Vodilo se računa i da svako naseljeno mesto ima bar dva ili tri predstavnika i da ne bude samo Novi Bečej fokus i centar već da turisti imaju mogućnost da posete sva naša naseljena mesta i sve ono što je naše prirodno, kulturno i privredno-industrijsko nasleđe” istakao je Saša Dujin.\nSertifikate polaznicima uručili su instruktori koji su im i držali obuku. Jedan od njih, Miloš Ćuruvija, istakao je da je veoma zadovoljan polaznicima, naročito kad se uzme u obzir da nijedan nije odustao prvog dana što je čest slučaj. “Ova obuka je dosta intenzivna, ne daje im prostora da se odmaraju. Učimo ih različitim tehnikama i veštinama vođenja. Mislim da je to posebno značilo onima koji su već imali dodira sa turističkim grupama. Znači, ljudi koji rade u vašim muzejima u Novom Bečeju, ali, svakako, mislim da je značila i drugima koji su prihvatali grupe, ali nisu znali kako da osmisle jedan program” rekao je Ćuruvija. On je naglasio i da je ulaganje u turizam uvek ulaganje u ljude jer bez obzira koliko imali objekata bez ljudi ne može da funkcioniše.\nJedna od polaznika koji su danas dobili sertifikate je i Tijana Števkić iz Novog Bečeja. “Odlučila sam se za ovaj kurs jer sam završila turizam i da bih unapredila svoje znanje. Obuka se sastojala od dve etape. Prvi deo je bio teorijski, a drugi praktični. Veoma mi se dopala obuka, predavači su bili korektni, previše strogi, a mislim da ću uspeti da primenim mnogo naučenog jer se na našem lokalitetu održavaju mnoge turističke manifestacije” kazala je ona komentarišući minulu obuku. Ona je još dodala i da bi svi mladi trebalo da se prijave za ovaj kurs koji je ocenila kao izuzetno značajan i koristan.\nU ponedeljak, 26. juna, u Novom Bečeju je i zvanično otvoren prvi košarkaški kamp za mlade - Basket …\nEdukacijom protiv alkoholizma kod srednjoškolaca\nU utorak, 16. oktobra, u Domu kulture u Novom Bečeju, održano je predavanje o dejstvu, štetnosti i p…\nSrednjoškolci kroz dokumentarac učili o holokaustu\nU sredu, 6. februara, učenici završnih razreda srednje škole prisustvovali su projekciji dokumentarn…


Društvo i ekonomija: Dinkić: Odgovor klijentima Invest banke kada proučimo presudu Evropskog suda - BalkaniYUm.TV '); } //]]>\nDinkić: Odgovor klijentima Invest banke kada proučimo presudu Evropskog suda\nNadležne službe u Ministarstvu finansija i privrede nisu proučile presudu Evropskog suda za ljudska prava u Strazburu u vezi sa obeštećenjem klijenata Invest banke, izjavio je večeras resorni ministar Mlađan Dinkić.\n- Čuo sam tu vest, ali naše nadležne službe u Ministarstvu nisu proučile tu presudu, tek kada to pogledamo i kada je proučimo i vidimo implikacije, moći ćemo da damo detaljnije odgovore - rekao je Dinkić Tanjugu na Zlatiboru.\nEvropski sud za ljudska prava presudio je u predmetu troje državljana BiH (Ališić, Sadžak i Šahdanović protiv BiH, Hrvatske, Srbije, Slovenije i Makedonije), koji su pokrenuli postupak tražeći da taj evropski sud utvrdi odgovornost tuženih država za neisplaćivanje stare devizne štednje u filijalama Ljubljanske banke (LB) Sarajevo i Invest banke Tuzla tokom niza godina.\nSlovenija je, prema odluci tog suda, odgovorna za povraćaj stare devizne štednje štedišama filijale (LB) van Slovenije, a Srbija je odgovorna za povraćaj te vrste štednje štedišama Invest banke van Srbije.


Udruživanjem proizvođača do veće prepoznatljivosti rakije kao srpskog brenda - Agro TV\nPočetna Novo Udruživanjem proizvođača do veće prepoznatljivosti rakije kao srpskog brenda\nU okviru projekta Ministarstva poljoprivrede za unapređenje sektora za proizvodnju voćnih rakija, u Topoli su se okupili vlasnici destilerija iz različitih krajeva Srbije, kako bi preko stručnih predavanja unapredili svoja znanja i upoznali se sa najnovijim tehnologijama proizvodnje.\nCilj je da, unapređivanjem proizvodnje ali i udruživanjem proizvođača, rakija kao srpski brend postane prepoznatljiva i van granica naše zemlje.\nSavez proizvođača voćnih rakija Srbije ima preko sedamdeset članova, destilerija koje su udružene u deset regionalnih centara. Ove nedelje vlasnici destilerija okupili su se u Topoli na stručnom predavanju o najnovijim tehnologijama u proizvodnji vrhunskih rakija, ali i o starim sortama šljiva požegače i crvene ranke koje su zastupljene u Šumadiji.\n– Zato i jeste srce Šumadije i dole neki južniji kraj poznat po tim starim sortama i sada upravo imamo predavanja gde hoćemo nekako da se izborimo da sačuvamo te neke stare sorte jer za deset godina nažalost ih možda neće ni biti, dok je recimo Vojvodina više poznata po kajsiji, dunji i viljamovki. Imali smo veliki uspeh sa rakijom od kajsije 2019. godine naše destilerije Hubert, gde je u Kini bilo takmičenje Spirits selection, to je jedno od većih takmičenja u svetu gde je naša rakija ušla među prvih devet najboljih žestokih pića na svetu, a tu nisu bile samo rakije – kaže Miroslav Knežević, predsednik upravnog odbora Saveza proizvođača rakije Srbije.\nRakija je uvek bila srpski brend i uvek je bila nešto na šta se svako domaćinstvo ponosilo, naglašava Milan Zarić, član upravnog odbora Saveza proizvođača rakije Srbije.\n– Najbolja se rakije uvek iznosila pred goste, za slavu i tu domaćin garantuje da je to rakije sa njegovog imanja, od šljive koje je on brao i to je prosto neka naša tradicija. Kao što je u Škotskoj viski, tako je u Srbiji rakija, oni proizvode od žita, mi proizvodimo od voća, tako da mi imamo konja i te kako za trku da kažem i dokazujemo to sa brojnim nagradama poslednjih godina – kaže Zarić.\nProizvodnja rakije u Srbiji uglavnom se i dalje odvija na tradicionalan način dvostrukom destilacijom. Međutim, manje destilerije često opremu nabavljaju iz zapadnih zemalja, a tu se voćne rakije uglavnom proizvode jednokratnom destilacijom pa je neophodno proizvođačima objasniti kako da dostignu vrhunski kvalitet, a najbolji način je kroz razmenu iskustva i udruživanje.\n– Jako je bitno iz razloga što suštinski mi kao pojedinci, kao i u svemu imamo vrlo malo snage ili ograničenu moć da možemo da na bilo šta utičemo. Ovo je sektor koji je vrlo bitan, pre svega kada pričamo o tradicionalnom srpskom proizvodu i on se zaista bitno razlikuje od svih ostalih sličnih, a sa druge strane rakija je kroz našu istoriju bila i hrana i lek i kapital pa naš odnos prema rakiji mora da bude malo drugačiji, odnosno da joj mnogo više pažnje posvetimo kao proizvodu. Kroz udruživanje pre svega postoji razmena iskustava, a postojanjem Saveza proizvođača rakije kao krovnog udruženja, svi proizvođači imaju jednu bazu, maticu gde mogu da se obrate za bilo kakav problem – objašnjava Ivan Urošević, potpredsednik upravnog odbora Saveza proizvođača rakije Srbije.\nProizvođači voćnih rakija su složni u tome da rakiju kao pravi srpski brend postave na svetsku mapu poznatih žestokih pića čime bi se uvećala i potražnja, ali i proizvodnja kvalitetnih voćnih rakija u Srbiji.\nFoto: Agro TV, Free Images, Facebook


Americki drzavni sekretar Rice krenula na evropsku turneju\nAmerička državna tajnica Condoleeza Rice je danas pred put u Evropu, stala u odbranu američke politike držanja zatvorenika , iako nije izričito spomenula navode o tajnim zatvorima CIA-e u istočnoj Evropi. Gospodja Rice je insistirala na tome da je zatvorska politika u skladu s američkim zakonima i medjunarodnim dogovorima, dodajući kako Sjedinjene Države ne dozvoljavaju mučenje ni pod kojim uvjetima, niti prebacuju zatvorenike iz zemlje u zemlju radi mučenja.\nEvropska unija je od Washingtona zatražila da objasni novinske izvještaje u kojima stoji da se američka vlada koristila evropskim zračnim prostorom i aerodromima kako bi prevozila osumnjičenike za terorizami ispitivala ih u zatvorima iz sovjetske ere na području Istočne Evrope.\nSjedinjene države su zemlja zakona, a američki zvaničnici su pod zakletvom da će poštovati prava koja garantira Ustav - kazala je državni sekretar pred samo ukrcavanje u avion koji je iz zračne baze Andrews odvozi u Evropu. Ovom prilikom gospodja Rice nije direktno spomenula navode o tajnim zatvorima CIA-e - ali je naglasila da će Sjedinjene Države koristiti svako zakonito sredstvo koje postoji, kako bi porazile teroriste.\nPrva stanica putovanja Condoleeze Rice je Njemačka, koja je jedna od nekolicine evropskih saveznica koja je pozvala Sjedinjene Države da objasni pomenute izvještaje u medijima. Administracija predsjednika Busha nije niti porekla niti potvrdila te izvještaje, ali je obećala odgovoriti na evropsku zabrinutost.\nTEXT: Organizacija za zaštitu ljudskih prava Human Rights Watch je provela svoju vlastitu istragu. Eva šta o tome kaže direktor ove organizacije u Washingtonu, Tom Malinowski.\nMalinovski: Mi smo provjerili letove koje je koristila CIA kako bi zatvorenike prebacivala širom svijeta, te smo pronašli iscrpne činjenice koje, u najmanju ruku, ukazuju na moguće lokacije u Poljskoj i Rumuniji.\nPoljski predsjednik Alexander Kwasnievski i rumunjski premijer Calin Tariceanu oporiču postojanje tajnih zatvora CIA u njihovim zemljama. Međutim, Human Rights Watch tvrdi da je njihova istraga ustanovila da je avion Boeing 737 , koji je letio iz Afganistana za zaljev Guantanamo na Kubi, a kojeg je koristila CIA , bez objašnjenja spušten na Szymany aerodrom u sjeveroistočnoj Poljskoj i na vojni aerodrom Mihail Kogalniceanu u Rumuniji 23. septembra 2003 godine. Ova je organizacija također sastavila listu od 26 zatvorenika koje drži CIA i sa kojima nije dozvoljena komunikacija, uključujući Ramzija Binalshibh-a, osumnjičenog za umiješanost u u terorističke napade u Sjedinjenim Državama od 11. septembra.\nMeđutim, James Carafano, stručnjak za pitanja borbe protiv terorizma ,pri washingtonskoj fondaciji Heritage, kaže da postojanje lista zatvorenika i rasporeda letova ne dokazuju postojanje tajnih zatvora.\nCarafano: Ove optužbe su se mogle čuti i ranije. Imate ljude koji o tome govore i imaju značajan kredibilitet, kao što su predstavnici UN-a, nevladinih organizacija koji kažu da su čuli dovoljno ovakvih priča i smatraju da im trebba vjerovati. Međutim, to se izjednačava sa sljedećim: Ukoliko se neki trač ponavlja , on će postati istina - pod navodnicima.\n:Američki državni sekretar Condoleeza Rice nakon Njemačke, odlazi u Rumuniju, Ukrajinu i u Belgiju gdje će prisustvovati sastanku NATO saveza.


Čubrilović: Republika Srpska će 9. januar proslavljati dugo u budućnosti\n“Podsjetiću vas da u odluci Ustavnog suda Dan Republike nije proglašen neustavnim, šta više, postojanje ovog praznika je potvrđeno. Odlukom je ukinut samo stav jedan u članu dva kojim je određeno da je Dan Republike 9. januara. Sve ostale odredbe koje uređuju Dan Republike su u skladu s Ustavom”, istakao je Čubrilović.\n“Vrijeme i način obilježavanja i praznovanja Dana Republike može se urediti i odlukom Vlade Republike Srpske, što je i propisano zakonom. Još jednom naglašavam, ovogodišnja proslava je u potpunosti u skladu sa zakonom i Ustavom”, rekao je Čubrilović.\n“Kada pogledate odluku Ustavnog suda, to je potpuno jasno. Međutim, u zakonodavnom smislu radi se na tome da se zakon poboljša, s obzirom na to da je u materijalnom smislu na snazi sve osim navedenog stava”, rekao je Čubrilović, prenosi Srna.


Vakcina - najbolja zaštita od gripa - Dom zdravlja Novi Sad\nVreme neophodno za sticanje imuniteta je 2 do 3 nedelje nakon davanja vakcine, a trajanje postvakcinalnog imuniteta iznosi od 6 do 12 meseci.\nZbog toga što vakcina ne pruža trajan imunitet, kao i zbog mutacija virusa gripa, koji mogu da se menjaju svake godine/ sezone, postoji potreba za vakcinacijom svake godine.\nNeželjene reakcije nakon vakcine protiv gripa:\nOsobe koje imaju temperaturu preko 38 C°,\nOsobe koje su alergične na kokošija jaja, belančevine pilećeg porekla, nеоmicin i fоrmаldеhid.\nOsobe sa težom reakcijom nakon dobijanja prethodne vakcine protiv gripa i\nDeca mlađa od 6 meseci života\nVakcinišite se u cilju očuvanja sopstvenog zdravlja, ali i očuvanja zdravlja članova vaše porodice/ili članova kolektiva, a posebno onih kod kojih je kontraindikovano davanje ove vakcine.\nU cilju prevencije mogućih komplikacija i teških kliničkih formi oboljevanja jer se kod vakcinisanih, u slučaju oboljevanja razvija se blaža klinička slika, a u slučaju oboljevanja osoba koje su u povećanom riziku, smanjuje se rizik za nastanak težih komplikacije koje mogu imati za posledicu i smrtni ishod zbog sekundarno nastalih komplikacija, najčešće zapaljenja pluća.


Visoke kazne za Amerikance u Pakistanu\nJedan pakistanski sud danas je izrekao kazne od po deset godina zatvora petorici američkih državljana, koji su proglašeni krivim za terorizam. Tokom suđenja u istočnom pakistanskom gradu Sardoga, koje je bilo zatvoreno za javnost, petorica američkih muslimana, koji svi imaju oko 20 godina, takođe su kažnjena novčanom kaznom od po 821 dolar.\nPakistan je optužio petoricu Amerikanaca, koji su živeli u okolini Vašingtona, da su planirali napade na Sjedinjene Države i pokušavali da se pridruže ekstremističkim islamskim borcima u Avganistanu.\nOsuđeni su odbacili krivicu tvrdeći da su isključivo želeli da se bave humanitarnim radom u Avganistanu. Oni takođe navode da su u zatvoru bili mučeni od strane pakistanskih i američkih vlasti, što zvaničnici obe zemlje poriču.\nTužioci, koji su tražili kaznu doživotnog zatvora, saopštili su da će podneti žalbu na presudu pakistanskom Vrhovnom sudu. Njihovi branioci takođe su najavili žalbe na presude.\nOtac jednog od osumnjičenih, Kalid Faruk, rekao je da je veoma razočaran presudom i da će se obratiti Vrhovnom sudu, pa čak i Sudu za međunarodno pravo.\nSudija je svakome od optuženih izrekao po dve zatvorske kazne - deset godina za planiranje zavere i pet godina za finansiranje zabranjenih organizacija, ali je dozvolio da kazne teku istovremeno.\nPakistanska policija je saopštila da je našla elektronske poruke i druge dokaze o tome da su petorica Amerikanaca kontaktirala ekstremiste i nameravala da izvrše krivično delo. Dvojica osuđenih su pakistanskog porekla, a ostala trojica su poreklom iz Egipta, Eritreje i Jemena.\nPakistanska policija ih je pritvorila u pokrajini Pendžab, u decembru, pošto su njihove porodice u Vašingtonu prijavile njihov nestanak.


Bol i ukočen vrat kod dece mogući uzroci i tretmani - Čajevi\nBol u vratu kod dece\nBol u vratu može da se javi kod ljudi svih uzrasta, čak i dece. Minorni bol u vratu kod dece je obično rezultat istegnuća mišića ili povrede, ali je važno da se ne ignoriše! U nekim slučajevima, bolovi u vratu kod dece mogu da budu znak ozbiljnijeg oboljenja.\nBol u vratu kod dece ili ukočen vrat kod dece i adolescenata nije široko ili sistematski proučavan. Ali prema članku iz 2014. godine u brazilskom listu za fizikalnu terapiju, uslovi kao što su bol leđa i bol u vratu su jedan od vodećih uzroka invaliditeta kod adolescenata, i do 25% slučajeva utiče na učešće dece u školi ili fizičkim aktivnostima.\nMorate da naučite kako da proverite povrede i budete svesni mogućih uzroka bola u vratu kod vaše dece. To će pomoći da utvrdite kada je najbolje da se ode kod lekara. Mnogo manjih povreda vrata se mogu lečiti kod kuće i treba da se reše za nekoliko dana.\nBol u vratu kod dece – potencijalni uzroci\nBolovi u vratu kod dece mogu imati više uzroka. Ako je vaše dete aktivno ili učestvuje u sportu, moguće je da je doživelo naprezanje ili istegnuće mišića tokom jedne od njihovih aktivnosti. Bol u vratu kod dece može biti izazvan traumatskim događajem, kao što je u saobraćajnoj nesreći ili prilikom pada. Često loše pozicioniranje tokom sedenja ili spavanja, korišćenje računara ili nošenje teške torbe predstavljaju faktore rizika za povećan bol u vratu. Natekle žlezde koje reaguju na infekciju mogu izazvati bol u vratu kod dece, takođe.\nPrema istraživanjima, bol leđa i bol u vratu su se pokazali uobičajenim kod dece, ali bol je obično blag i privremen. Neka deca mogu biti ozbiljno ugrožena, i blagi bol se može postepeno pomeriti na više oblasti kičme i postaje intenzivniji, što često dovodi do mišićno-skeletnih problema u odraslom dobu.\nKada je bol u vratu kod dece ili ukočen vrat kod dece ozbiljan?\nOzbiljniji, ali retki uzroci bola u vratu ili ukočenosti uključuju:\n– ujed krpelja\nAko se bol u vratu ili ukočenost u vratu kod dece javljaju sa drugim simptomima meningitisa, kao što su povišena temperatura, razdražljivost, glavobolja, osetljivost na svetlo, loša ishrana, mučnina i povraćanje ili osip – važno je da odmah potražite pomoć! Prema članku iz 2006. godine, meningokokne bolesti mogu brzo napredovati od početnih simptoma do ozbiljnih simptoma ili smrti. Rana dijagnoza od strane medicinskog stručnjaka je od ključnog značaja.\nJoš jedan razlog za bol u vratu kod dece je Lajmska bolest. Ona se često dobija i širi preko krpelja. Uvek imajte uvid u predelu vrata za znakove ujeda krpelja ili bube. Često ćete videti crvenu zonu ili osip oko znaka ujeda. Deca mogu imati simptome koji uključuju:\nAko vaše dete ima traumatične povrede vrata, kao što je u saobraćajnoj nesreći ili prilikom pada, tražite hitnu medicinsku pomoć!\nPregled vrata u potrazi za povredama\nAko je povreda predstavlja blaga i nema traumatski početak, možete da uradite pregled vrata i ramena vašeg deteta kod kuće pre odlaska kod lekara.\nNakon pregleda kože vrata za znakovima traume, kao što su modrice, crvenilo, otok ili toplina, postavite vaše dete da sedi ispred vas i gleda pravo napred. Recite mu da pomeri svoju glavu na jednu stranu, a zatim na drugu. Pitajte dete da li ima bolove ili ako im je neugodnije na jednoj strani vrata. Neka dete pogleda gore i pogleda dole, kako biste identifikovali oblasti koje izazivaju bol ili ukočen vrat kod dece. Takođe, treba tražiti znake slabosti mišića kada se vaše dete igra ili jede.\nPitajte vaše dete ako oseća bilo kakvu ukočenost, peckanje ili slabost u vratu, gornjem delu leđa ili u rukama. Ako je bilo šta od ovog prisutno, potražite pomoć lekara odmah!\nVaše dete neće moći da komunicira kada oseća jak bol u vratu. Potražite znake neugodnosti i slabosti, kao što su da dete ne okreće glavu na jednu stranu, ima problem sa sedenjem ili spavanjem ili teškoće upotrebe alata tokom aktivnosti. Ovo može povremeno da ukazuje na bol u vratu, slabost ili povrede nerva.\nTretmani za sitne povrede vrata kod dece\nKonzervativni tretman za bolove u mišićima ili istegnuća mišića uključuje primenu leda ili vlažnog toplog paketa na 10 do 15 minuta nekoliko puta dnevno. Odmor i izbegavanje otežavajućih aktivnosti su najbolji dok bol u vratu kod dece ne prođe.\nTakođe možete uputiti svoje dete da nežno proteže vrat pomeranjem svoje glavu na jednu stranu dok ne oseti istezanje, i neka ostane u tom položaju 30 sekundi. neka isto ponovi na drugoj strani. Oni takođe mogu da sprovedu slično istezanje pomeranjem glave da pogledaju u svoj pazuh i koriste svoju ruku da lagano povuku svoju glavu dole dok ne osete istezanje. Ostalo protezanje uključuje nežno i kružno okretanje glave u oba smera, kao i uvijanje ramena napred i nazad.\nKada su bolovi u vratu kod dece u pitanju, duboko disanje i tehnike relaksacije takođe mogu ublažiti napetost u ramenima i vratu, koji mogu doprinositi bolu. Koristeći lekove protiv bolova, kao što su ibuprofen ili acetaminofen, može pomoći da privremeno smanjite bol zbog naprezanja ili istegnuća mišića vrata.\nOgraničavanje vremena koje vaše dete provodi ispred ekrana, naročito kompjutera, može biti način da se spreči bol u vratu i drugi problemi što su deca starija. Studija iz 2006. godine je identifikovala vezu između povećanja računarskih aktivnosti sa porastom bola u vratu, ramenima i lumbalnog bola kod adolescenata. Ustanovljeno je da se rizik od bola u vratu i ramenima povećava kada upotreba računara traje dva do tri sata dnevno ili više.\nSledeći put kada se vaše dete žali na bol u vratu, budite sigurni da posmatrate i druge simptome. Ako je bol u vratu kod dece jak, rezultat traumatičnog incidenta ili je praćen drugim simptomima, budite sigurni da potražite medicinsku pomoć odmah!\nAko se vaše dete često žali na bol u vratu, to može biti posledica loše ergonomije, preteške školske torbe ili lošeg držanja dok koristi računar ili tablet. Uvek obavestite pedijatra i tražite upućivanje na fizičku ili radnu terapiju da bi se sprečilo ponavljanje bola u vratu.\nhttps://cajeviza.net/wp-content/uploads/2016/07/ukocen-vrat-kod-dece.jpg 184 330 admin admin2016-07-10 11:19:562016-07-10 11:19:56Bol i ukočen vrat kod dece mogući uzroci i tretmani


Vršac postavio nove javne česme | Lokalni internet portal grada Vršca\nJavno komunalno preduzeće “Drugi oktobar”, krajem prošle godine, nabavilo je oko 20 javnih česmi. Česme su postavljene pored novoizgrađenih i obnovljenih dečijih igrališta kao i na najfrekventnijim deonicama u gradu.\nNajpre su zamenjene stare i dotrajale česme, na uglu ulica Nikole Tesle i Jaše Tomića,a zatim i na ulazu u Gradski park kao I na uglu Fruškogorske i ulice Drugog oktobra.\nSa druge strane građani,posebno roditelji sa malom decom koji dane tokom leta provode uglavnom na igralištima I u Gradskom parku više su nego zadovoljni.\nČesme su postavljene i u naseljenim mestima Kuštilj, Mali Žam i Gudurica a u planu je i postavljane česmi na Kuštiljskom i Guduričkom putu,naselju Hemograd kao i na dugim lokacijama u gradu i na selima.\nBitan detalj je da se prilikom odabira česmi vodilo računa o očuvalju karakterističnog izgleda grada, u duhu banatske arhitekture, ali da u isto vreme zadovolje savremene standard I budu prepoznatljive za grad Vršac.\nPrethodna: Vršac na jesen dobija impozantan turističko-vinski kompleks – Stari podrum Helvecija imaće i vinski spa, luks apartmane, muzej i restoran sa binom (FOTO)\nSledeća: MOSTOVI KULTURE IZMEDJU BANATA I TRANSIVANIJE


Zadrugama i do 100.000 evra - Bizlife.rs\nZadrugama i do 100.000 evra\n09:31 Pirot, 03/06/2017\nVlada Srbije će uložiti u razvoj postojećih zadruga do 100.000 evra, a za osnivanje novih zadruga do 50.000 evra, najavio je ministar zadužen za regionalni razvoj Milan Krkobabić.\n“Sredstva su namenjena za unapređenje finalnih faza prerade, za kupovinu osnovnih sredstava poput višegodišnjih zasada i osnovnih stada”, rekao je Krkobabić na sastanku sa zadrugarima u Pirotu.\nKrkobabić je rekao da novac koji će zadruge dobiti neće moći da bude korišćen za pokriće gubitaka i “silne dubioze” koje postoje u pojedinim zadrugama.\nOn je kazao da će Vlada Srbije u saradnji s Nacionalnom službom za zapošljavanje omogućiti zapošljavanje u zadrugama najmanje po jednog mladog stručnjaka. “Platu tih mladih agronoma ili inženjera poljoprivrede finansiraće Vlada, oni neće biti na teretu zadruga”, izjavio je Krkobabić.\n“U komisijama će se nalaziti predstavnici nadležnih ministarstava, Zadružnog saveza Srbije i Zadružnog saveza Vojvodine, Odbora za selo Srpske akademije nauka i umetnosti, i poljoprivrednih fakulteta”, rekao je Krkobabić.\nOn je kazao da u Srbiji postoji 1.500 zadruga, a 1.100 njih je ove godine podnelo bilans, ističući da stanje u zadrugama trenutno nije sjajno, ali da među njima ima onih koje postižu izvanredne rezultate.\npoljoprivreda zadruga krkobabic


"Sovembar" od 13. do 30. novembra pod sloganom "Sove Kikindu svetu preporučuju" | Ami Naxi Radio 89.7Mhz\n„Sovembar“ od 13. do 30. novembra pod sloganom „Sove Kikindu svetu preporučuju“\nManifestacija posvećena sovama ušarama, zaštitnom znaku našeg grada, biće održana od 13. do 30. novembra. I ove godine, u okviru višednevnog programa biće organizovane različite radionice, izložbe, stručna predavanja, kviz znanja o sovama i projekcije filmova, a u manifestaciji će učestvovati i gosti iz Malezije.\nOsmu godinu zaredom, Grad Kikinda organizuje višednevnu manifestaciju posvećenu sovama, u kojoj prvenstveno učestvuju deca i mladi. Iako je po broju godina održavanja „Sovembar“ još uvek mlad, zahvaljujući njemu za Kikindu i sove ušare znaju ljudi širom sveta. Marijana Mirkov, iz Odseka za poslove razvoja grada, kaže da će i ovoga puta program biti baziran na edukaciji:\n–Već 13. novembra počinju predavanja za osnovnce i srednjoškolce, koje će održati kolege iz Sekretarijata za zaštitu životne sredine. Organizovali smo i edukativnu pozorišnu predstavu za predškolce „Kako je čova postao sova“, a imaćemo i dve projekcije animiranih filmova. Biće uključene sve osnovne i srednje škole, tako da će centralni dan manifestacije, poslednji petak u novembru, biti posvećen njima. U sportskoj sali „Partizan“ biće realizovani izložba, muzičko-scenski program i kviz znanja – objašnjava Mirkov.\nNaša sagovornica otrkiva i koje nas novine očekuju u ovkiru ovogodišnjeg „Sovembra“:\n–Na potezu od SC „Jezero“ prema mostu koji ga spaja sa Starim jezerom nalazi se živi lavirint od sadnica kaline, koji je u obliku sove. Volonteri Kancelarije za mlade će zajedno sa mališanima iz OŠ „Šesti oktobar“ prošetati kroz lavirint i na simboličan način otvoriti njegovo rešavanje – kaže Mirkov.\nSlogan ovogodišnje manifestacije je „Sove Kikindu svetu preporučuju“, a gosti osmog po redu „Sovembra“ biće predstavnici dalekoistočne zemlje Malezije:\n–U Ambasadi Malezije čuli su za ovaj naš fenomen, i izrazili su želju da budu aktivni učesnici „Sovembra“. Oni će 22. novembra biti naši gosti, kada će nam približiti kulturu svoje zemlje – kaže Mirkov.\nI ove godine, u „Sovembru“ će učestvovati i predstavnici Centra za zaštitu sova Srbije, koji će zajedno sa učenicima brojati sove. Manifestacija će biti završena žurkom na Trgu, uz muziku, animatore, nagradna pitanja i dodelu simboličnih nagrada.\nUpozorenje RHMZ: Očekuje se lokalna pojava vremenskih nepogoda


"Sagorevanje" je sada i zvanično priznato medicinsko stanje | Original\nSvetska zdravstvena organizacija (WHO) prvi put je priznala “sagorevanje” (tzv. burnout syndrom) kao medicinsko stanje i ono se sada nalazi upisano u Internacionalnoj klasifikaciji bolesti (ICD).\nOva odluka, koja je doneta dokom zasedanja glavne skupštine u Ženevi, staviće tačku na višedecenijsku debatu među ekspertima o tome kako definisati sindrom sagorevanja, odnosno da li ga treba smatrati medicinskim stanjem.\nPrema WHO, “burnout” sindrom definiše se kao “sindrom nastao usled hroničnog stresa na radnom mestu koji nije uspešno rešen”.\nKarakterišu ga tri simptoma:\nOsećaj iscrpljenosti ili odsustva energije\nPojačana mentalna distanca od posla ili negativna osećanja i cinizam prema poslu\nSmanjena efikasnost na radnom mestu.\n– Sagorevanje se odnosi specifično na profesionalni kontekst i ne treba se koristiti da bi se opisala iskustva iz drugih životnih oblasti – stoji u klasifikaciji, a javnost je o ovoj promeni obavestio portparol WHO Tarik Jašarević.\nOve promene biće aktivne od januara 2022. godine, a u ICD-11 nalaze se još neke promene, poput “kompulzivnog seksualnog ponašanja” koje je uvršteno u mentalne poremećaje. Takođe, prvi put je i igranje video igara prepoznato kao zavisnosti, odmah uz kockanje i konzumiranje droga.\nTakođe, transgenderizam je skinut sa liste mentalnih oboljenja i sada se nalazi u poglavlju sa “stanjima povezanim sa seksualnim zdravljem”.\nTagovi: burn out burnout burnout syndrom Featured izgaranje na poslu sagorevanje sindrom sagorevanja\nBudi aktuelanZašto juče nije radio Google?\nBudi aktuelanPet medalja za naše malce genijalce na Evropskom prvenstvu u mentalnom računanju


You are at:Home»SVIJET»Danas je Svjetski dan Crvenog križa i Crvenog polumjeseca\nOrganizacije Crvenog krsta/križa i Crvenog polumjeseca širom svijeta, 8. maja obilježavaju Svjetski dan Crvenog krsta/križa. Ovaj dan se obilježava u znak rođenja Anri Dinana, osnivača Međunarodnog pokreta Crvenog krsta/križa i Crvenog polumjeseca (Pokret) a 8. majem ujedno počinje i Nedelja Crvenog krsta/križa i Crvenog polumjeseca, koja traje do 15. maja.\nObilježavanjem se žele javno zahvaliti volonterima i osoblju CK na nesebičnom trudu i zalaganju, naročito tokom pandemije korona virusa u BiH. Isto tako žele podsjetiti sve građane BiH da se mogu obratiti volonterima i osoblju CK u svojim zajednicama, ukoliko im je potrebna pomoć ili asistencija.\nTrenutna situacija nam ne dozvoljava da organizujemo konferencije za štampu koju smo do sada svake godine organizovali povodom obilježavanja ovog značajnog datuma, saopćili su iz ove organizacije.\nU čast Svjetskog dana CK i CP, sinoć su članice Pokreta Crvenog krsta/križa i Crvenog polumjeseca koje su prisutne u Bosni i Hercegovini osvjetlile objekte bojama Crvenkog krsta/križa u Sarajevu, Mostaru i Bijeljini, šaljući jasnu poruku volonterima i osoblju strukture Društva Crvenog krsta/križa BiH da nisu sami u borbi protiv pandemije koronavirusa.\nPrevious ArticleSkupština KS usvojila rebalans budžeta za 2020. godinu\nNext Article Danas prva džuma u Begovoj džamiji nakon ublažavanja mjera


Istraživanje: U medijima preovladao stereotipan obrazac izveštavanja o mladima\nBeta 27. maja 2022. 19:45\nRezultati istraživanja Mladi u medijskom ogledalu pokazuju da stereotipni obrazac izveštavanja vodećih medija o mladima podrazumeva sliku nasilnog, pijanog mladića pod uticajem narkotika, kao i promiskuitetnu devojku, saopštili su autori i organizatori.\nNa konferenciji „Mladi govore, mladi slušaju“, u organizaciji Instituta za medije i različitosti – Zapadni Balkan, Krovne organizacije mladih Srbije, Asocijacije Local Press i Novog magazina bilo je reči o tome kako promeniti ovu sliku.\n„Svež primer je izveštavanje o majmunskim boginjama. Naša odgovornost kao omladinskih medija koji se bave društveno odgovornim temama je da te teme približe mladima, da ih objasne na način na koji je to razumljivo, blisko mladim ljudima“, rekao je Marinović.\nInstitut za medije i različitosti – Zapadni Balkan i Krovna organizacija mladih Srbije kreirali su „Preporuke za razvoj diverziteta i etike u medijskim sadržajima za mlade“ u kojima se ukazuju da su emisije javnih servisa posvećene mladima uglavnom orijentisane na oblasti nauke, obrazovanja, kulture i sporta, a potrebno je otvarati političke teme.\n„Na primer, BBC je imao ogromnu kampanju u informisanju mladih o lokalnim izborima u Britaniji, u Austriji i Holandiji postaje tematske emisije koje idu u prime time-u i koje imaju za cilj da informišu mlade o političkim dešavanjima, o politikama koje su važne za njih“, rekao je Stojanović.\nZa krov nad glavom: Suspendovan izvršitelj koji je…


Vreme 1085 - Projekat »Mesto koje volim«: Gradjani izabrali deset finalista\nBanca Intesa predstavila je 18. oktobra finaliste projekta obnove kulturno-istorijske baštine pod nazivom "Mesto koje volim". Od ukupno 1290 predloga koje su građani poslali u prvoj fazi projekta, stručna komisija odabrala je deset lokaliteta koji su ušli u drugi krug konkursa i od kojih će najmanje tri biti obnovljena sredstvima banke. Deset finalista za koje će građani moći da glasaju u drugoj fazi projekta su:\n1. Gradsko kupalište u Somboru\n2. Staro kupatilo u Jošaničkoj banji kod Raške\n3. Obeležje Narodne biblioteke srušene u bombardovanju 1941. godine na Kosančićevom vencu u Beogradu\n4. Beogradska kapija na Petrovaradinu u Novom Sadu\n5. Konak Narodnog muzeja u Vranju\n6. Crkva brvnara u selu Darosava kod Aranđelovca\n7. Jedna rajačka pimnica kod Negotina\n8. Sinagoga u Apatinu\n9. Osnovna škola u selu Čumić kod Kragujevca\n10. Bedemi tvrđave u Novom Pazaru\nBanca Intesa pokrenula je projekat društvene odgovornosti "Mesto koje volim" u maju ove godine, uz podršku Ministarstva kulture i pomoć neprofitne organizacije "Evropa Nostra Srbija" i Republičkog zavoda za zaštitu spomenika kulture, kako bi pomogla da se očuvaju mesta od posebnog značaja za građane Srbije. Cilj projekta je popis i obnova mesta, znamenitosti ili objekata od kulturno-istorijske važnosti, kao i podizanje svesti javnosti o značaju kulturno-istorijskog nasleđa i njegovog očuvanja. Projekat je inspirisan inicijativom "I luoghi del cuore" (Mesto u srcu), koju u Italiji sprovodi neprofitna organizacija FAI uz podršku Grupacije Intesa Sanpaolo.\nU prvom delu projekta, koji je trajao do 30. septembra, građani su nominovali sebi draga mesta putem sajta www.mestokojevolim.rs, kontakt centra banke, specijalno dizajniranih dopisnica u ekspoziturama Banca Intesa ili slanjem fotografije na e-mail adresu info@mestokojevolim.rs. U drugom krugu projekta, građani će do 30. novembra na isti način moći da daju glas jednom od deset finalista. U trećoj, poslednjoj fazi, tokom 2012. godine, Banca Intesa će izdvojiti trideset miliona dinara za obnovu najmanje tri mesta koja budu osvojila najveći broj glasova.\nStručnu komisiju projekta čine Vera Pavlović Lončarski, direktorka Republičkog zavoda za zaštitu spomenika kulture i predsednica komisije, Irina Subotić, predsednica organizacije "Evropa Nostra Srbija", Gorčin Stojanović, pozorišni, filmski i televizijski reditelj, Vladimir Arsenijević, pisac, prevodilac i urednik, i Maja Kolar, direktorka Sektora za marketing i komunikacije Banca Intesa.\nBanca Intesa poziva sve građane da glasaju za jedan od deset lokaliteta koji su izabrani za drugi krug projekta i pruže im priliku da budu obnovljena i otrgnuta od zaborava.


Pokušaji organizovanja „obojene revolucije“ u Rusiji ne prestaju - Sputnjik Srbija\n19:37 25.07.2017 Preuzmite kraći link\n„Mi smo potpuno svesni da politika obuzdavanja Rusije i pokušaji da se od nje napravi poprište još jedne ’obojene revolucije‘ neće prestati u doglednoj budućnosti“, rekla je Matvijenkova na zasedanju Gornjeg doma Parlamenta Rusije.\nSenatorka je podsetila da je u Parlamentu formiran privremeni odbor za zaštitu državnog suvereniteta i borbu protiv mešanja u unutrašnje poslove Rusije. Matvijenkova je navela da se ne radi o „nekom ograničavanju građanskih prava i napadu na slobodu govora, za šta pokušavaju da nas okrive u inostranstvu, pa i određeni krugovi u zemlji“.\n„Naš cilj je preduzimanje koraka za borbu protiv rusofobije, pokušaja mešanja u naše unutrašnje poslove i destabilizacije zemlje. To jest, radi se o akcijama za zaštitu suvereniteta, nacionalnih interesa i bezbednosti naše zemlje i njenih građana“, objasnila je predsednica Saveta Federacije.\nSavet Federacije namerava da otvoreno razmatra sva osetljiva pitanja u dijalogu sa građanima i predstavnicima nevladinih organizacija, civilnog društva, aktivistima za ljudska prava, stručnjacima i naučnicima, dodala je ona.\nobuzdavanje, obojene revolucije, Savet federacije, Valentina Matvijenko


Počinje Samit 100 poslovnih lidera - Vijesti.me\nSKUP U SLOVENIJI\nSa ranijeg Samita 100 u Budvi\nSamit 100 poslovnih lidera jugoistočne Evrope, na kojem će se razmatrati mogućnosti regionalne saradnje u oblasti energetike, turizma, saobraćaja i infrastrukture i finansijskog sektora, počeće danas u slovenačkom Portorožu.\nNa dvodnevnom forumu će učestvovati predsjednici zemalja jugoistočne Evrope, odnosno Albanije, Bosne i Hercegovine, Hrvatske, Kosova, Makedonije, Crne Gore, Srbije, a domaćin je slovenački predsjednik Borut Pahor.\nForumu će, kako je saopšteno iz Atlas fondacije, iz Crne Gore prisustvovati pored predsjednika Filipa Vujanovića, predsjednik Atlas grupe Duško Knežević, koji je i član Borda Samita100.\nU crnogorskoj delegaciji će biti i ministar turizma i održivog razvoja, Branimir Gvozdenović, gradonačelnik Podgorice, Slavoljub Stijepović i predsjednik Crnogorskog turističkog udruženja (CTU), Žarko Radulović.\n“Očekuje se da će Samit, kao i prethodnih godina, okupiti oko 150 najistaknutijih poslovnih lidera jugoistočne Evrope. Na radnim stolovima razgovaraće se o preprekama i mogućnostima saradnje u regionu”, navodi se u saopštenju.\nNa Samotu će, kako je najavljeno, biti riječi o tome kako region može da iskoristi 300 milijardi EUR vrijedan razvojni projekat kojeg je predstavila Evropska komisija (EK), ali i o alternativnim načinima finansiranja regionalnih projekata.\nPoseban značaj biće posvećen ulozi pametnih gradova u regionu, koji mogu postati pokretači održivog rasta.\n“Gradonačelnici glavnih gradova regije prepoznali su ovaj događaj kao dobru platformu za saradnju, tako da će potpisati deklaraciju o razumijevanju kojom će se obavezati na rješenja pametnih gradova i razmjenu iskustva i znanja”, rekli su iz Atlas fondacije.\nSamit 100 je prvi i jedinstveni skup takve vrste u regionu, a zamišljen je kao snažna koheziona sila buduće ekonomske saradnje i doprinos naporima političkih lidera kako bi unaprijedili ekonomski razvoj regiona.\nSamit 100 organizovan je prvi put 2011. godine u Srbiji, a u maju 2013. u Bečićima. Samit su tada organizovale Atlas fondacija i Srpska asocijacija menadžera, u saradnji sa Hrvatskom udrugom poslodavaca i Združenjem Managera Slovenije, pod pokroviteljstvom crnogroske Vlade.\nDomaćin trećeg Samita 100 bila je Hrvatska. Skup u Cavtatu je održan pod pokroviteljstvom predsjednika Iva Josipovića.\nbeobachter 3 godine i 5 mjeseci\nna kraju ce i gospodari ostarati, uozbiljice se pred penziju, nece im vise prijati najprostije bahanalije i onda ce se tako iživljeni povuci sa vlasti a ovaj narod ce nastaviti da laje od straha protiv nekih njihovih naslednika...\nOtpisani 3 godine i 5 mjeseci\nJel stigao i Alibaba ?\nkako vole o nasem trosku da se baskare... a i pocelo je ljeto


Algotech unapredio korisnički servis mađarske kompanije za eksploataciju i transport gasa\nAlgotech unapredio korisnički servis mađarske kompanije za eksploataciju i transport gasa – Personal magazin\nMađarska kompanija ÉGÁZ-DÉGÁZ, koja se bavi eksploatacijom i transportom gasa, odabrala je Algotech za implementaciju novog korisničkog servisa koji može da odgovori na rastuće zahteve klijenata, kao i da ispuni…\nMađarska kompanija ÉGÁZ-DÉGÁZ, koja se bavi eksploatacijom i transportom gasa, odabrala je Algotech za implementaciju novog korisničkog servisa koji može da odgovori na rastuće zahteve klijenata, kao i da ispuni uslove koje propisuje nova zakonska regulativa.\nNovi kontakt centar je doprineo usavršavanju klijent servisa tako što je uveo nekoliko novih mogućnosti koje klijentima znatno olakšavaju saradnju sa kompanijom ÉGÁZ-DÉGÁZ. Automatski servis korisnicima omogućava da brzo i jednostavno pristupe sistemu i dobiju ili pruže potrebnu informaciju. Korisnici su u mogućnosti da saznaju trenutno stanje na svom brojilu, kao i stanje na računu, koristeći samo tastaturu telefona.\n„U mađarskoj kompaniji ÉGÁZ-DÉGÁZ Algotech je implementirao rešenje za budućnost, i to ne samo zato što je bazirano na tehnologiji kompanije Avaya, koja ima svetski najbolja rešenja u ovom domenu, već i zato što unapređenje i nadogradnja sistema u budućnosti ničim nisu limitirani“, rekao je Aleksandar Bakoč, direktor kompanije Algotech Srbija.\nKompanije Algotech i ÉGÁZ-DÉGÁZ uveliko rade na daljem razvoju korisničkog servisa ovog distributera gasa. Ovo uključuje integraciju web servisa koja će omogućiti vizuelni kontakt između operatera korisničkog servisa i klijenta, pomoću sve popularnijih IP telefona ili mobilnih telefona koji imaju 3G podršku. Ova opcija će omogućiti korisničkom servisu da klijentu pošalje video zapis sa instrukcijama, a sa druge strane klijent će moći da pošalje video zapis koji će prikazivati kvar, na osnovu čega će serviser lakše proceniti broj ljudi koji je potreban da se problem otkloni, kao i koja oprema je potrebna.\nAlgotech unapredio korisnički servis mađarske kompanije za eksploataciju i transport gasa was last modified: June 9th, 2009 by Redakcija\nEricsson na Telekom Areni\nProdužen rok važenja InoCall 200


Kolumne & novosti: „Tajms“: Vučićevi tajni dilovi sa Kinom guše Srbiju\nPodkast "Financial Timesa" izveštava o enormnom zagađenju vazduha u Srbiji, koje je prouzrokovano kineskim investicijama u našoj zemlji. Kako opisuju na početku podkasta, vazduh u Beogradu je zabrinjavajuće zagađen više od 120 dana u godini.\n„U Srbiji postoji zabrinutost u vezi sa životnom sredinom zbog kineskih investicija. Kina je tokom poslednjih deset godina mnogo investirala u Srbiju, te je kupovala ili oživljavala srpske fabrike. Ali, Srbi se sada brinu da zagađenje nadjačava ekonomski benefit“, navodi se u podkastu.


PROF. DRAGAN POVRENOVIĆ: Prvo da odredimo cilj, a onda da ga istrajno realizujemo - Nira Press\nPočetna » PROF. DRAGAN POVRENOVIĆ: Prvo da odredimo cilj, a onda da ga istrajno realizujemo\nNajvažnije je postići društveni dogovor da želimo da se promenimo i krenemo bržim koracima napred. Povećanje izdvajanja za nauku nije garancija. Uostalom, kada bi u ovom trenutku srpskoj nauci ponudili neograničena sredstva, ali uz obavezujući uslov da rezultati budu primenjivi i ekonomski opravdani, bilo bi interesantno videti koliko bi sredstava za tu namenu bilo utrošeno\nDržava bi trebalo da postavi jasan cilj, a to je da u nekoliko sledećih godina dostignemo rast bruto društvenog proizvoda od 10 odsto godišnje. Možda to u ovom trenutku zvuči nestvarno, ali tom državnom cilju sve druge aktivnosti morale bi da budu podređene, od obrazovanja na svim nivoima i informisanja javnosti, do svakodnevnog uklanjanja svih administrativnih i personalnih prepreka koje tome stoje na putu. U takvom ambijentu preduzetništvu ne treba druga pomoć, samo će naći svoj najbolji put.\nOvim rečima je Dragan Povrenović, profesor Tehnološko-metalurškog fakulteta u Beogradu i jedan od inicijatora osnivanja Nacionalnog takmičenja za najbolju tehnološku inovaciju (NTI), objasnio šta je potrebno da država učini kako bi se dao podstrek preduzetništvu i kako bi se ohrabrili ljudi preduzetničkih ideja da krenu u poslovanje.\n– Da li je to ostvarivo ili ne? Uostalom, ako osnovac sebi ne zada cilj da želi da bude profesor univerziteta i u tome ne vidi sebe, nikada to neće ni biti, odgovara naš sagovornik. Prof. Povrenović, koordinator NTI, slikovito dodaje da je gotovo milijardu i po Kineza odredilo svoj cilj i ostvarivalo rast i preko 15 odsto godišnje, a da bi Srbija, kao država sa 150 puta manjom populacijom, to sigurno još lakše ostvarila.\n• Da li su lokalne samouprave, od kojih sve i počinje, prepoznale značaj postojanja inovativnog nukleusa u svojoj sredini, koji može da podstakne njihov privredni razvoj ali i šire?\n– Na žalost, stanje u lokalnim samoupravama, a tu prvenstveno mislim na donosioce odluka, u većini slučajeva nije na dovoljnom obrazovnom nivou. Oni se nisu ni ranije istinski dokazali u nekom kreativnom poslu, koji bi bio garancija da su u stanju da donose odluke u ime i po nekoliko desetina hiljada stanovnika. Kao partijski kadrovi, pre svega su zabavljeni sami sobom i ostankom na vlasti, i to radi vlasti, a ne zbog postojanja mehanizama da se sredina snažno povuče napred. Nedostatak stručnog kadra među donosiocima odluka na lokalu je evidentan.


Odaće se pošta preminulima.\nPre početka predstojećih utakmica španske fudbalske lige biće održan minut ćutanja u znak sećanja na žrtve koronavirusa, saopštili su danas Liga i Fudbalski savez Španije.\nTakmičenje u španskoj >> Pročitaj celu vest na sajtu Sportske.net << ligi nastaviće se u sredu, posle tri meseca pauze zbog pandemije koronavirusa, a prvu utakmicu odigraće drugoligaši Rajo Valjekano i Albasete.\nTakmičenje u Primeri nastavlja se u četvrtak 11. juna utakmicom Sevilje i Betisa. Aktuelni šampion Barselona igraće u subotu protiv Majorke, a Real Madrid dan kasnije igra protiv Eibara.\nŠpanija je jedna od najugroženijih zemalja pandemijom koronavirusa, sa više od 27.000 potvrđenih smrtnih slučajeva.\nIznenađenje u Španiji, navijači već od sledećeg meseca na tribinama?\nPovratak navijača pre svih očekivanja....Španija je uz Italiju pretrpela najveće gubitke usled pandemije koronavirusa, ali se život polako vraća u normalu...Kao što je poznato, La Liga se nastavlja u četvrtak, derbijem Sevilje, i trajaće sve do 19. jula...Zanimljivo večeras se pojavila informacija...